Številka: U34304-27/2022-8

Datum: 13. 6. 2023

**NAČRT UKREPOV ZA ZLATO TRSNO RUMENICO**

**(Grapevine flavescence dorée) V REPUBLIKI SLOVENIJI**

**Spremembe in dopolnitve (2)**

****

Vir fotografije: Gabrijel Seljak

Irena Šinko

ministrica za kmetijstvo, gozdarstvo in prehrano

Načrt ukrepov podrobneje določa ukrepe za izkoreninjenje in zadrževanje oziroma preprečevanje širjenja in zatiranje fitoplazme Grapevine flavescence dorée (v nadaljevanju: FD), ki povzroča zlato trsno rumenico, ob potrditvi njene navzočnosti na ozemlju Slovenije. Ukrepi se nanašajo na vse rastline rodu *Vitis*, ki rastejo v vinogradih za pridelavo grozdja, v ohišnicah ali brajdah ter na trte v matičnih vinogradih, matičnjakih in trsnicah, razen plodov in semen.

Ta načrt se uporablja skupaj s Splošnim načrtom izrednih ukrepov ob izbruhu karantenskega škodljivega organizma na rastlinah v Republiki Sloveniji (v nadaljnjem besedilu: Splošni načrt izrednih ukrepov), ki generalno določa postopke vodenja, odločanja, pristojnosti, koordiniranja in obveščanja za učinkovito delovanje vseh deležnikov pri izvajanju ukrepov ob pojavu ali izbruhu karantenskih škodljivih organizmov. Splošni načrt izrednih ukrepov je sprejel minister, pristojen za varstvo rastlin, 17. 5. 2022.

Načrt izrednih ukrepov za zlato trsno rumenico je pripravila Uprava RS za varno hrano, veterinarstvo in varstvo rastlin na podlagi predloga Strokovne skupine za pripravo predloga načrta izrednih ukrepov in akcijskega načrta ob izbruhu zlate trsne rumenice, v sestavi:

* mag. Katarina Groznik, UVHVVR, Sektor za zdravje rastlin in rastlinski semenski material (Sektor ZRRSM),
* mag. Erika Orešek, UVHVVR, Sektor ZRRSM,
* Nina Pezdirec, UVHVVR, Sektor ZRRSM,
* Alenka Pivk, UVHVVR, Inšpekcija za varno hrano, veterinarstvo in varstvo rastlin, Sektor za nadzor varstva rastlin,
* Milan Lukman, UVHVVR, Inšpekcija za varno hrano, veterinarstvo in varstvo rastlin, OU Ptuj,
* Mojca Jakša, MKGP, Direktorat za kmetijstvo,
* mag. Jože Miklavc, KGZS – Kmetijsko gozdarski zavod Maribor,
* mag. Boštjan Matko, KGZS – Kmetijsko gozdarski zavod Maribor,
* dr. Magda Rak Cizej, Inštitut za hmeljarstvo in pivovarstvo Slovenije,
* Alenka Ferlež Rus, Inštitut za hmeljarstvo in pivovarstvo Slovenije,
* dr. Ivan Žežlina, KGZS – Kmetijsko gozdarski zavod Nova Gorica,
* dr. Nataša Mehle, Nacionalni inštitut za biologijo.

Načrt izrednih ukrepov za zlato trsno rumenico (v nadaljnjem besedilu: načrt ukrepov) je bil dne 23. 6. 2022 preko webinarja predstavljen deležnikom:

* Kmetijska gozdarska zbornica Slovenije (strokovna skupina za vinogradništvo, strokovni odbor za vinogradništvo);
* Zadružna zveza Slovenije, Strokovni odbor za vinogradništvo in vinarstvo;
* Javna služba v vinogradništvu;
* Javna služba zdravstvenega varstva rastlin;
* Služba za uradno potrjevanje sadilnega materiala kmetijskih rastlin;
* Vinska družba d,o.o.;
* Zveza društev vinogradnikov in vinarjev Slovenije;
* Združenje družinskih vinogradnikov in vinarjev Slovenije;
* Kmetijski inštitut, Oddelek za sadjarstvo, vinogradništvo in vinarstvo;
* Občine na razmejenih območjih.

**KAZALO VSEBINE**

[1. PRAVNA PODLAGA 6](#_Toc137545646)

[2. OSNOVNE INFORMACIJE O Fitoplazmi grapevine flavescence dorée 7](#_Toc137545647)

[2.1 Status 7](#_Toc137545648)

[2.2 Sistematika 7](#_Toc137545649)

[2.3 Geografska razširjenost 7](#_Toc137545650)

[2.4 Gostiteljske rastline 8](#_Toc137545651)

[2.5 Opis in biologija 8](#_Toc137545652)

[2.6 Bolezenska znamenja 9](#_Toc137545653)

[2.7 Možne poti vnosa in širjenja 10](#_Toc137545654)

[2.8 Ekonomski, okoljski in socialni vpliv 10](#_Toc137545655)

[2.9 Tveganje za ustalitev v Sloveniji 10](#_Toc137545656)

[3. POGOJI ZA PREMIKE V EU 11](#_Toc137545657)

[4. UKREPI OB UTEMELJENEM SUMU NA NAVZOČNOST FD 13](#_Toc137545658)

[4.1 Postopek pristojnega organa ob utemeljenem sumu na navzočnost 13](#_Toc137545659)

[4.1.1 Upoštevanje biovarnostnih ukrepov uradne osebe pristojnega organa 13](#_Toc137545660)

[4.1.2 Zbiranje podatkov na mestu okužbe ob utemeljenem sumu 13](#_Toc137545661)

[4.2 Ukrepi v primeru utemeljenega suma na navzočnost FD 13](#_Toc137545662)

[5. UKREPI OB POTRDITVI NAVZOČNOSTI 14](#_Toc137545663)

[5.1 Postopek pristojnega organa 14](#_Toc137545664)

[5.1.1 Upoštevanje biovarnostnih ukrepov uradne osebe pristojnega organa 14](#_Toc137545665)

[5.1.2 Zbiranje podatkov na mestu okužbe 14](#_Toc137545666)

[5.2 Ukrepi na mestu okužbe 14](#_Toc137545667)

[6. DOLOČITEV RAZMEJENIH OBMOČIJ 15](#_Toc137545668)

[6.1 Potrditev FD v razmejenem območju za zadrževanje 15](#_Toc137545669)

[6.1.1 Potrditev FD v okuženem območju 15](#_Toc137545670)

[6.1.2 Potrditev FD v varovalnem pasu 15](#_Toc137545671)

[6.1.3 Preklic žarišča okužbe 15](#_Toc137545672)

[6.1.4 Sprememba razmejenega območja za zadrževanje 15](#_Toc137545673)

[6.2 Potrditev FD izven razmejenega območja za zadrževanje 15](#_Toc137545674)

[6.2.1 Določitev okuženega območja 16](#_Toc137545675)

[6.2.2 Določitev varovalnega pasu 16](#_Toc137545676)

[7. OZAVEŠČANJE IN OBVEŠČANJE DELEŽNIKOV IN JAVNOSTI OB POTRDITVI 17](#_Toc137545677)

[8. PREISKAVA ZA UGOTAVLJANJE NAVZOČNOSTI 18](#_Toc137545678)

[8.1 Preiskava v razmejenem območju za zadrževanje 18](#_Toc137545679)

[8.2 Preiskava za ugotavljanje navzočnosti FD izven razmejenega območja 18](#_Toc137545680)

[9. UKREPI V RAZMEJENEM OBMOČJU 19](#_Toc137545681)

[9.1 Upoštevanje biovarnostnih ukrepov uradne osebe pristojnega organa 19](#_Toc137545682)

[9.2 Ukrepi v razmejenem območju za zadrževanje 19](#_Toc137545683)

[9.2.1 Ukrepi v okuženem območju 19](#_Toc137545684)

[9.2.2 Ukrepi v varovalnem pasu 20](#_Toc137545685)

[9.2.2.1 Ukrepi v žarišču okužbe 21](#_Toc137545686)

[9.2.2.2 Načini uničenja trt 22](#_Toc137545687)

[9.2.2.3 Omejitve v zvezi z gojenjem, spravilom in uporabo rastlin 22](#_Toc137545688)

[9.2.2.4 Stalni nadzor, vizualni pregled, vzorčenje in laboratorijsko testiranje rastlin 22](#_Toc137545689)

[9.3 Ukrepi v razmejenem območju za izkoreninjenje 22](#_Toc137545690)

[9.3.1 Ukrepi v okuženem območju 22](#_Toc137545691)

[9.3.2 Ukrepi v varovalnem pasu 23](#_Toc137545692)

[9.3.3 Omejitve v zvezi z gojenjem, spravilom in uporabo rastlin 24](#_Toc137545693)

[9.3.4 Stalni nadzor, vizualni pregled, vzorčenje in laboratorijsko testiranje rastlin 24](#_Toc137545694)

[9.4 Zatiranje ameriškega škržatka s fitofarmacevtskimi sredstvi 24](#_Toc137545695)

[9.5 Pomoč za odpravo škode zaradi zlate trsne rumenice (odškodnine za uničene trte) 25](#_Toc137545696)

[9.5.1 Splošne določbe o shemah pomoči 25](#_Toc137545697)

[9.5.2 Upravičenci in vlagatelji 26](#_Toc137545698)

[9.5.3 Upravičeni stroški 26](#_Toc137545699)

[9.5.4 Pogoji za pridobitev pomoči 27](#_Toc137545700)

[9.5.5 Način izplačila sredstev upravičencem 27](#_Toc137545701)

[9.5.6 Zgornja meja in intenzivnost pomoči 28](#_Toc137545702)

[9.5.7 Združevanje oz. kumulacija pomoči 28](#_Toc137545703)

[9.5.8 Oblika pomoči 28](#_Toc137545704)

[9.5.9 Preglednost, hramba dokumentacije in poročanje 28](#_Toc137545705)

[9.5.10 Določba o mirovanju 29](#_Toc137545706)

[10. Ukrepi v opuščenih vinogradih 30](#_Toc137545707)

[11. PREGLED USPEŠNOSTI UKREPOV 30](#_Toc137545708)

[12. TRAJANJE URADNIH UKREPOV 30](#_Toc137545709)

[13. OCENA IN PRESOJA NAČRTA UKREPOV 30](#_Toc137545710)

[14. Viri in literatura 31](#_Toc137545711)

[PRILOGA 1: Navodila za spremljanje ulova ameriškega škržatka 32](#_Toc137545712)

[PRILOGA 2: Navodila za zatiranje ameriškega škržatka s fitofarmacevtskimi sredstvi 34](#_Toc137545713)

[1. Fitofarmacevtska sredstva za zatiranje ameriškega škržatka na razmejenih območjih zlate trsne rumenice 34](#_Toc137545714)

[2. Zatiranje ameriškega škržatka v vinogradih za pridelavo grozdja, brajdah in ohišnicah v razmejenem območju za zadrževanje 35](#_Toc137545715)

[3. Matični vinogradi, matičnjaki in trsnice 41](#_Toc137545716)

[4. Vinogradi za pridelavo grozdja izven razmejenih območij zlate trsne rumenice 42](#_Toc137545717)

[5. Aplikacija fitofarmacevtskih sredstev 43](#_Toc137545718)

[6. Podatki o fitofarmacevtskih sredstvih 44](#_Toc137545719)

**OKRAJŠAVE**

FD Fitoplazma Grapevine flavescence dorée

KŠO Karantenski škodljiv organizem/karantenski škodljivi organizmi

MKGP Ministrstvo za kmetijstvo, gozdarstvo in prehrano

Sektor NVR Sektor za nadzor varstva rastlin

Sektor ZRRSM Sektor za zdravje rastlin in rastlinski semenski material

UVHVVR Uprava za varno hrano, veterinarstvo in varstvo rastlin

1. PRAVNA PODLAGA

Vsebina načrta ukrepov je pripravljena na podlagi:

* Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES (v nadaljnjem besedilu: Uredba 2016/2031/EU);
* Uredbe o izvajanju uredb (EU) o ukrepih varstva pred škodljivimi organizmi rastlin (Uradni list RS, št. 78/19) (v nadaljnjem besedilu: uredba);
* Izvedbene uredbe Komisije (EU) 2019/2072 z dne 28. novembra 2019 o določitvi enotnih pogojev za izvajanje uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 s spremembami (v nadaljnjem besedilu: Izvedbena uredba 2019/2072/EU);
* Izvedbene uredbe Komisije (EU) 2022/1630 z dne 21. septembra 2022 o vzpostavitvi ukrepov za zadrževanje fitoplazme Grapevine flavescence dorée na nekaterih razmejenih območjih (v nadaljnjem besedilu: Izvedbena uredba (EU) 2022/1630);
* Pravilnika o ukrepih za preprečevanje širjenja in zatiranje zlate trsne rumenice (Uradni list RS, št. [48/14](http://www.uradni-list.si/1/objava.jsp?sop=2014-01-1996), [49/16](http://www.uradni-list.si/1/objava.jsp?sop=2016-01-2114) in [8/17](http://www.uradni-list.si/1/objava.jsp?sop=2017-01-0365)) (v nadaljnjem besedilu: pravilnik);
* Odločbe o določitvi razmejenih območij zlate trsne rumenice (fitoplazma Grapevine flavescence dorée), UVHVVR, št. U34304-25/2022-1, z dne 2. 6. 2022, s spremembami.

1. OSNOVNE INFORMACIJE O Fitoplazmi grapevine flavescence dorée
   1. Status

Fitoplazma Grapevine flavescence dorée je v EU uvrščena med karantenske škodljive organizme. Uvrščena je v prilogo II, del B Izvedbene uredbe 2019/2072.


* 1. Sistematika

Znanstveno ime: fitoplazma Grapevine flavescence dorée

Domena: Bacteria, deblo: Firmicutes, razred: Mollicutes, red: Acholeplasmatales, družina: Acholeplasmataceae, rod: Phytoplasma, vrsta: ni definirana.

* 1. Geografska razširjenost

Fitoplazma Grapevine flavescence dorée izvira iz Evrope in je navzoča v naslednjih državah članicah EU: (Avstrija, Hrvaška, Francija, Madžarska, Italija, Portugalska, Slovenija, Romunija in Španija. Nedavno je bila ugotovljena tudi na Slovaškem, Češkem in v Nemčiji. Navzoča je tudi v Švici in Srbiji, ugotovljena pa je bila tudi v Črni gori. V Sloveniji smo prve okužbe trt s to fitoplazmo ugotovili leta 2005 v okolici Kopra, kasneje pa tudi v vseh drugih vinorodnih deželah.



*Slika 1: Razširjenost fitoplazme FD.*

Povezava na EPPO: <https://gd.eppo.int/taxon/PHYP64/distribution>

Prenašalec fitoplazme FD je ameriški škržatek, ki izvira iz Severne Amerike. V Evropo je bil vnesen v petdesetih letih prejšnjega stoletja (v Francijo). Sedaj je v EU navzoč v Franciji, Italiji, v Sloveniji, na Hrvaškem, Madžarskem, v Avstriji, Bolgariji, Portugalskem, v Španiji, Romuniji, razširil pa se je tudi na Češko in Slovaško. Ugotovljen je bil tudi v Bosni in Hercegovini, Moldaviji, Črni gori, Srbiji, Švici in Ukrajini.

Povezava na EPPO: <https://gd.eppo.int/taxon/SCAPLI/distribution>

* 1. Gostiteljske rastline

Ekonomsko najpomembnejše gostiteljske rastline fitoplazme Grapevine flavescence dorée so vrste rodu *Vitis* (trta): *V. vinifera*, *V. amurensis, V. champinii, V. doaniana, V. labrusca, V. longii, V. pentagona, V. riparia, V. rubra, V. rupestris, V. simpsonii, V. sylvestris, V. acerifolia, V. berlandieri, V. coignetiae* in drugi medvrstni križanci.

Gostiteljske rastline so tudi: navadni srobot (*Clematis vitalba),* črnajelša (*Alnus glutinosa*)*,* siva jelša (*Alnus incana*),veliki pajesen (*Ailanthus altissima),* navadna leska *(Corylus avellana)* ter vrba (*Salix* sp.)*.*

Povezava na fotografije gostiteljskih rastlin fitoplazme FD:<https://gd.eppo.int/taxon/PHYP64/hosts>

Ameriški škržatek je monofag in živi samo na rastlinah iz rodu Vitis sp.

* 1. Opis in biologija

Fitoplazma Grapevine flavescence dorée povzroča na trti neozdravljivo bolezen zlato trsno rumenico. Uvrščena je v skupino fitoplazem 16SrV in v rastlinah živi v floemskem prevodnem tkivu. Navzoča je tudi v žuželčjih prenašalcih, ki se hranijo z rastlinskim sokom.

Najbolj učinkovit prenašalec fitoplazme FD je ameriški škržatek (*Scaphoideus titanus;* Hemiptera, Cicadellidae), ki izvira iz Severne Amerike. V Evropo je bil vnesen v petdesetih letih prejšnjega stoletja (v Francijo). Prehranjuje se v floemu in s sesanjem rastlinskih sokov na okuženi trti sprejme fitoplazmo in jo prenese na zdrave trte.

Fitoplazmo prenašajo že nimfe tretjega razvojnega stadija (L3), najbolj učinkoviti prenašalci pa so odrasli škržatki.

Ameriški škržatekfitoplazmo FD sprejme med hranjenjem na listih okuženih rastlin. Okužbo začne širiti po preteku 4-5 tednov latentnega obdobja. Kužen ostane celotno življenjsko dobo.


Življenjski cikel ameriškega škržatka se odvija na rastlinah *Vitis* sp., kjer se hrani in razmnožuje ter razvije eno generacijo letno.

Med avgustom in oktobrom samice odložijo [jajčeca](https://sl.wikipedia.org/wiki/Jajce) pod lub dvoletnega lesa vinske trte, kjer le-ta prezimijo.Belkasta ledvičasta jajčeca so dolga 1,3 mm, na sprednjem delu vretenasta in na zadnjem delu zaobljena. Izleganje ličink se začne v drugi polovici maja in traja vse do začetka (sredine) julija.

Ličinke oz. nimfe imajo pet razvojnih stadijev in merijo od 1,8 mm do 5,2 mm v dolžino. Zanje je značilno, da imajo na zadnjem členu zadka dve črni bočni pegi. Opazimo jih lahko od sredine maja do avgusta na spodnji strani listov vinskih trt. Do odraslega škržata se razvijejo v 30 do 50 dneh.

Samice odraslih osebkov so večje (5,5 - 5,8 mm) od samcev (4,8 - 5,0 mm). Odrasli osebki imajo bledo rumeno podolgovato telo z deltasto obliko glave. Preko glave in hrbtnega dela predprsja potekajo rjavkaste proge. Posebej značilne za njih sta dve ali tri črne ali temno rjave proge, ki potekajo prek čela od enega sestavljenega očesa do drugega. Na svetlo rjavih krilih imajo vzorce svetlih peg in mrežast vzorec temno rjavih krilnih žil. Odrasli osebki se pojavljajo od začetka julija do sredine oktobra.

Drugi škržatki, ki so možni prenašalci FD in lahko fitoplazmo naključno prenesejo z drugih gostiteljskih rastlin na trto, so navadni dolgoglavec (*Dyctiophara europaea*), jelšev škržatek (*Oncopsis alni*), vzhodnjaški škržatek (*Orientus ishidae*) in glede na najnovejše raziskave zelo verjetno tudi škržatki rodu *Allygus* spp.



*Slika 2: Razvojni stadiji ameriškega škržatka.*

* 1. Bolezenska znamenja

Bolezenska znamenja so na različnih sortah vinske trte različno izražena. Zajamejo lahko cel trs ali le dele trsa (posamezne rozge), začnejo se pojavljati takoj po cvetenju (ponavadi v začetku julija) in se proti jeseni stopnjujejo. Izraženost le-teh je odvisna tudi od časa, ki je minil po okužbi, in od okoljskih dejavnikov. Ponavadi se začnejo pojavljati šele naslednje leto po okužbi.

Na okužbo z zlato trsno rumenico na trti sumimo, če so vidna katera od naslednjih znamenj:

* Na listih:
  + splošna bledikavost ali obarvanje listov okuženih trsov, ki zajema vse liste na okuženem trsu ali poganjku;
  + splošno ali sektorsko rumenenje listja pri belih oz. rdečenje pri rdečih sortah; obolelo tkivo lahko pozneje na posameznih delih odmre;
  + vihanje listnih robov navznoter; intenzivnost vihanja je odvisna od sorte in stopnje razvoja bolezenskih znamenj;
  + listi so togi in krhki in se pri mečkanju zdrobijo;
  + v času odpadanja listja se listna ploskev navadno loči od peclja tako, da pecelj še dolgo ostane na rozgi;
  + možna je delna nekroza listnih žil.
* Na poganjkih in rozgah:
  + mlahavi ali povešeni poganjki zaradi pomanjkljivega olesenevanja tkiva;
  + pri nekaterih sortah pojav drobnih temnorjavih ali črnih bradavičk na spodnjih medčlenkih zelenih poganjkov;
  + rozge so šibkejše rasti, les je slabo dozorel in pozimi pogosto pozebe;
  + možen razvoj nekroz na notranji strani luba;
  + poznejše in neenakomerno odganjanje spomladi.
* Na grozdju:
  + venenje jagod in pozneje sušenje celih grozdov ali njihovih delov od sredine poletja naprej;
  + možne posledice so lahko tudi slaba oploditev, osipanje in včasih tudi odmiranje kabrnkov.



*Slika 3: Bolezenska znamenja na trti (avtor: Gabrijel Seljak).*

Bolezenska znamenja na matičnih rastlinah trte za podlage (matičnjaki) so le redko vidna oziroma slabo izražena.

Bolezenska znamenja na alternativnih gostiteljskih rastlinah:

Jelša, srobot in veliki pajesen navadno ne kažejo značilnih znamenj okužbe, lahko pa listi bledijo, rumenijo ali rdečijo, so manjši ali rahlo zviti navznoter.

Gojene leske (npr. Istrska dolgoplodna leska) lahko zaradi okužbe s fitoplazmo propadejo. Pojavljajo se tudi metlasti izrastki, rumenenje listov, postopno odmiranje vej.

Enaka bolezenska znamenja kot FD na trti povzroča tudi '*Candidatus* Phytoplasma solani', ki na trti povzroča rumenico počrnelosti lesa (v nadaljevanju: BN). Zato je za določitev nujna laboratorijska analiza.

Več fotografij bolezenskih znamenj na trti je na spletni strani UVHVVR: <https://www.gov.si/zlata-trsna-rumenica/> in na spletni strani EPPO <https://gd.eppo.int/taxon/PHYP64/photos>.

* 1. Možne poti vnosa in širjenja

Okužbo lokalno širi ameriški škržatek. Če je navzoč v vinogradi, je verjetnost za širjenje okužb zelo velika.

Na večje razdalje se zlata trsna rumenica prenaša z okuženimi cepiči, podlagami in trsnimi cepljenkami.

Z drugih gostiteljskih rastlin lahko naključno prenesejo FD na trto drugi škržatki, kot so navadni dolgoglavec jelšev škržatek, vzhodnjaški škržatek ali škržatki rodu Allygus spp.

* 1. Ekonomski, okoljski in socialni vpliv

Zlata trsna rumenica povzroča v vinogradništvu veliko gospodarsko škodo, saj se lahko s pomočjo prenašalca ameriškega škržatka v vinogradih hitro razširi. Če ne ukrepamo, je v dveh do treh letih lahko okužen celoten vinograd, okužba pa se lahko razširi tudi v sosednje vinograde.

Pridelek okuženih trt je manjši in slabše kakovosti, trte so lahko tudi povsem brez pridelka. Okuženi trsi lahko v nekaj letih propadejo. Če ne ukrepamo, se lahko bolezen razširi po celotnem vinogradu in tudi v sosednje vinograde**.**

* 1. Tveganje za ustalitev v Sloveniji

Celotno vinorodno območje v Sloveniji je primerno za ustalitev in širjenje fitoplazme FD.

1. POGOJI ZA PREMIKE V EU

Posebne zahteve za premike rastlin za saditev trte (*Vitis* sp.) so določene v točki 19 priloge VIII Uredbe 2019/2072/EU in se uporabljajo neposredno. Zato se ne uporabljajo več določbe v zvezi z enoto pridelave trte iz naslednjih členov pravilnika: 6. člen, 9. člen (peti in šesti odstavek) ter 11., 12., 13. in 15. člen.

Pri premikih znotraj EU mora rastline rodu *Vitis* L., razen plodov in semen (trsne cepljenke, podlage in cepiči), spremljati rastlinski potni list. Z izdajo rastlinskega potnega lista pridelovalec zagotovi, da sadike niso okužene s FD. Trsne cepljenke, podlage in cepiči morajo izpolnjevati posebne zahteve, ki so določene v prilogi VIII, točka 19.

**Pred premikom morajo rastline za saditev (trsne cepljenke, podlage, cepiči, ukoreninjeni ali neukoreninjeni potaknjenci) izpolnjevati eno izmed naslednjih zahtev:**

1. izvirajo z območja, za katero je znano, da je prosto fitoplazme FD ali
2. izvirajo iz enote pridelave, na kateri:
   1. na rastlinah *Vitis* spp. na enoti pridelave in okoliškem območju širine 20 m od začetka zadnjega popolnega vegetacijskega cikla niso bili opaženi simptomi fitoplazme Grapevine flavescence dorée. V primeru rastlin, namenjenih razmnoževanju *Vitis* spp., pa simptomi fitoplazme Grapevine flavescence dorée na rastlinah *Vitis* spp. na enoti pridelave in okoliškem območju širine 20 m od enote pridelave cepičev ali 40 m od enote pridelave podlag niso bili opaženi od začetka zadnjih dveh popolnih vegetacijskih ciklov,
   2. se spremljajo vektorji in se na območjih, kjer so vektorji fitoplazme FD navzoči, izvajajo ustrezni postopki tretiranja za njihovo obvladovanje,
   3. opuščene rastline *Vitis* L. na okoliškem območju širine 20 m od enote pridelave so bile izruvane ali
3. so bile tretirane z vročo vodo v skladu z mednarodnimi standardi.

**V Sloveniji pride trenutno v poštev samo opcija b),** ker je fitoplazma FD v Sloveniji razširjena na vseh območjih, kjer so lokacije trsnic, matičnih vinogradov in matičnjakov. Območij, ki so prosta FD, nimamo vzpostavljenih,

Izpolnjevanje opcije b): na enoti pridelave morajo biti izpolnjene naslednje zahteve:

* **V trsnici in v okoliškem območju 20 m** od začetka zadnje popolne rastne dobe niso bila opažena bolezenska znamenja FD: v primeru, če fitosanitarni inšpektor ali organ za potrjevanje pri zdravstvenem pregledu ugotovi bolezenska znamenja FD, odvzame uradni vzorec, da se z laboratorijsko analizo potrdi ali ovrže sum na navzočnost FD. Če FD ni bila ugotovljena, se smatra, da niso bila navzoča bolezenska znamenja FD. Če je z laboratorijsko analizo ugotovljena FD, premiki po tej opciji niso možni; v takem primeru pride za izpolnjevanje posebnih zahtev v poštev opcija c) (tretiranje trsnih cepljenk z vročo vodo).
* V **matičnem vinogradu in okoliškem območju 20 m** ne smejo biti navzoča bolezenska znamenja fitoplazme FD od začetka zadnjih dveh popolnih rastnih dob: če fitosanitarni inšpektor ali organ za potrjevanje pri zdravstvenem pregledu ugotovi bolezenska znamenja FD, odvzame uradni vzorec, da se z laboratorijsko analizo potrdi ali ovrže sum na navzočnost FD. Če FD ni bila ugotovljena, se smatra, da niso bila navzoča bolezenska znamenja FD. Če je z laboratorijsko analizo ugotovljena FD, premiki po tej opciji niso možni; v takem primeru pride za izpolnjevanje posebnih zahtev v poštev opcija c) (tretiranje z vročo vodo). V takem vinogradu fitosanitarni inšpektor ali organ za potrjevanje ne glede na prepoved premikov v primeru prejete letne prijave pridelave spremlja navzočnost bolezenskih znamenj FD tudi v naslednjih letih. Če v naslednjih dveh zaporednih rastlih dobah niso navzoča bolezenska znamenja FD ali z laboratorijsko analizo FD ni potrjena, se smatra, da so pogoji za premike izpolnjeni. Inšpektor lahko v letu pred izpolnjevanjem pogojev za premike za preverjanje stanja v vinogradu odvzame dodatne vzorce.
* V **matičnjaku in okoliškem območju 40 m** bolezenska znamenja fitoplazme FD ne smejo biti navzoča od začetka zadnjih dveh popolnih rastnih dob: če fitosanitarni inšpektor ali organ za potrjevanje pri zdravstvenem pregledu ugotovi bolezenska znamenja FD, odvzame uradni vzorec, da se z laboratorijsko analizo potrdi ali ovrže sum na navzočnost FD. Če FD ni bila ugotovljena, se smatra, da niso bila navzoča bolezenska znamenja FD. Če je z laboratorijsko analizo ugotovljena FD, premiki po tej opciji niso možni; v takem primeru pride za izpolnjevanje posebnih zahtev v poštev opcija c) (tretiranje z vročo vodo). V takem matičnjaku fitosanitarni inšpektor ali organ za potrjevanje ne glede na prepoved premikov v primeru prejete letne prijave pridelave spremlja navzočnost bolezenskih znamenj FD tudi v naslednjih letih. Če v naslednjih dveh zaporednih rastnih dobah niso navzoča bolezenska znamenja FD ali z laboratorijsko analizo FD ni potrjena, se smatra, da so pogoji za premike izpolnjeni. Inšpektor lahko v letu pred izpolnjevanjem pogojev za premike za preverjanje stanja v vinogradu odvzame dodatne vzorce.
* **Če je potrjena FD v trsnici, matičnem vinogradu ali matičnjaku ali v okoliškem območju 20 oz. 40 m**, organ za potrjevanje nemudoma obvesti fitosanitarnega inšpektorja in mu pošlje zapisnik o odvzemu vzorca in vse podatke iz poglavja 4.1.2 (zbiranje podatkov na mestu okužbe).
* Izvajalec poslovne dejavnosti mora **v matičnih vinogradih, matičnjakih in trsnicah** obvezno spremljati ulov ameriškega škržatka s pomočjo rumenih lepljivih plošč, kot je navedeno v prilogi 1 ter izvajati zatiranje ameriškega škržatka, kot je navedeno v poglavju 9.4 in v prilogi 2.
* **V okoliškem območju 20 m okrog enote pridelave trsnice, matičnega vinograda ali matičnjaka mora izvajalec poslovne dejavnosti spremljati tudi morebitno navzočnost opuščenih trt**. Če se v tem pasu nahajajo opuščene trte, jih mora imetnik odstraniti (izruvati s koreninami vred). Če je imetnik opuščenih trt druga oseba, odredi odstranitev opuščenega vinograda fitosanitarni inšpektor. Do odstranitve opuščenih trt so prepovedani premiki rastlin trte na enoti pridelave. Če organ za potrjevanje ugotovi opuščene trte v okoliškem območju 20 m in če je imetnik teh trt druga oseba, organ za potrjevanje o tem obvesti fitosanitarnega inšpektorja, ki odredi nadaljnje ukrepe.

Opcija c): tretiranje z vročo vodo je opisano v EPPO standardu za fitosanitarne ukrepe PM 10/18(1), ki je objavljena na spletni strani UVHVVR: <https://gov.si/zlata-trsna-rumenica>. V Sloveniji trenutno nimamo opreme za izvajanje te zahteve za sadilni in razmnoževalni material trte v večjem obsegu. Za izvajanje te opcije je v pripravi Pravilnik o pogojih in postopku izvajanja tretiranja razmnoževalnega materiala trte z vročo vodo.

1. UKREPI OB UTEMELJENEM SUMU NA NAVZOČNOST FD

Utemeljen sum na navzočnost FD je, če fitosanitarni preglednik ali inšpektor pri zdravstvenem pregledu trte trt ugotovi bolezenska znamenja FD iz poglavja 2.6.

* 1. Postopek pristojnega organa ob utemeljenem sumu na navzočnost

V primeru utemeljenega suma na okužbo s FD fitosanitarni inšpektor ali organ za potrjevanje ali izvajalec javnih pooblastil odvzame uradni vzorec ter označi trte, s katerih je bil odvzet vzorec, kot je navedeno v programu preiskav za leto 2023. Vzorec pošlje v uradni laboratorij – Nacionalni inštitut za biologijo, ki sum potrdi ali ovrže sum na FD in ugotovi tip trsne rumenice (FD ali BN)

* + 1. *Upoštevanje biovarnostnih ukrepov uradne osebe pristojnega organa*

Glede na dosedanje ugotovitve se FD ne prenaša z obleko, obutvijo, z orodjem ali opremo, zato posebni biovarnostni ukrepi pri pregledih v vinogradih, trsnicah, matičnih vinogradih ali matičnjakih niso potrebni.

* + 1. Zbiranje podatkov na mestu okužbe ob utemeljenem sumu

Ob utemeljenem sumu (ob odvzemu vzorca) uradna oseba na kraju samem izpolni zapisnik o odvzemu vzorca in navede naslednje informacije:

Obvezni podatki so:

* lokacija najdbe (GERK / parcelna številka in katastrska občina / geografske koordinate)
* podatki o lastniku/uporabniku (ime, priimek, naslov)
* dodatni podatki o označitvi vzorčenih trt: smer neba, številka vrste ipd.,
* obseg simptomov na trtah v vinogradu oziroma na brajdi/ohišnici, kjer je bil odvzet vzorec (navzočnost simptomatičnih trt v %), ter v okolici

Če je mogoče oziroma če je ustrezno, tudi:

* podatki o sorti trte,
* podatki o starosti trt
* podatki o izvoru, kadar gre za novo posajene vinograde (če je mogoče) ali kadar gre za trsnico ali novo posajeni matični vinograd ali matičnjak,
* podatki o morebitnem dosejevanju v vinogradu ,
* prisotnost ameriškega škržatka,
* podatki o tretiranju ameriškega škržatka.

Če je ob odvzemu vzorca navzoč imetnik trte (vinograda), mu preglednik vroči kopijo zapisnika na kraju samem, original pa obdrži preglednik.

Če imetnik pri odvzemu vzorca ni navzoč, fitosanitarni preglednik navede na zapisniku: »imetnik ni navzoč« in dvojnik zapisnika pošlje imetniku priporočeno po pošti.

* 1. Ukrepi v primeru utemeljenega suma na navzočnost FD

V primeru, če obstaja utemeljen sum na navzočnost FD v trsnici, matičnem vinogradu ali matičnjaku ter v okoliškem pasu 20 m okrog trsnice ali matičnega vinograda in 40 m okrog matičnjaka, lahko fitosanitarni inšpektor odredi začasno prepoved premikov do znanih rezultatov laboratorijske analize. V primeru negativnega rezultata laboratorijske preiskave fitosanitarni inšpektor ali organ za potrjevanje obvesti izvajalca dejavnosti, da odrejeni ukrepi ne veljajo več, da se ne omejuje pridelave ali trgovine.

1. UKREPI OB POTRDITVI NAVZOČNOSTI

V primeru potrditve mora laboratorij takoj oziroma najkasneje v roku enega delovnega dne po opravljeni analizi obvestiti glavni urad UVHVVR, Sektor NVR (Sektor za nadzor varstva rastlin) in Sektor ZRRSM (Sektor za zdravje rastlin in rastlinski semenski material), po seznamu v skladu s Smernicami za obveščanje in objavljanje podatkov o pojavu rastlinskih škodljivih organizmov in odrejenih ukrepih. Obvestilo se pošlje po elektronski pošti.

* 1. Postopek pristojnega organa
     1. Upoštevanje biovarnostnih ukrepov uradne osebe pristojnega organa

Glede na dosedanje ugotovitve se FD ne prenaša z obleko, obutvijo, z orodjem ali opremo, zato posebni biovarnostni ukrepi pri preglednih v vinogradih, trsnicah, matičnih vinogradih ali matičnjakih niso potrebni.

* + 1. Zbiranje podatkov na mestu okužbe

V kolikor niso bili podatki iz poglavja 4.1.2 zbrani ob odvzemu vzorca ali če niso bili zbrani v zadostnem obsegu, fitosanitarni inšpektor pridobi te podatke oziroma tudi podatke iz poglavja 5.2.

Zbrani podatki so podlaga za določitev razmejenega območja, kot je navedeno v poglavju 6.

* 1. Ukrepi na mestu okužbe

Inšpektor lahko po potrditvi navzočnosti **v trsnicah, matičnih vinogradih ali matičnjakih** pred izdajo dokončne odločbe odredi prve nujne ukrepe za preprečevanje širjenja, in sicer začasno prepoved premikov.

Na mestu okužbe fitosanitarni inšpektor, kakor je ustrezno:

* preveri izvor rastlin trte (sledenje nazaj): v primeru potrditve okužbe v trsnici ali mladem matičnem vinogradu ali matičnjaku preveri izvor cepičev, podlag in trsnih cepljenk,
* preveri premike okuženih rastlin iz enote pridelave (sledenje naprej), npr. premiki trsnih cepljenk, cepičev ali podlag na druga mesta pridelave v rastni dobi ,
* določi potencialno okužene rastline oz. ugotavlja obseg okužbe, še posebej, če gre za mlajše nasade, in ob tem upošteva:
  + izvor rastlin (klonsko sorodne rastline) oziroma poti prenosa in biologijo FD,
  + obseg bolezenskih znamenj na enoti pridelave, kjer je bila ugotovljena okužba.

Fitosanitarni inšpektor pridobi podatke o dobaviteljih in prejemnikih na podlagi evidenc pri dobaviteljih in prejemnikih.

Fitosanitarni inšpektor v primeru potrditve okužbe **v vinogradih za pridelavo grozdja** ukrepa po določitvi razmejenega območja ali žarišča okužbe v skladu s točko 6.

Na mestu okužbe fitosanitarni inšpektor preveri izvor rastlin trte (sledenje nazaj): v primeru potrditve okužbe v mladem vinogradu preveri izvor trsnih cepljenk in če je mogoče, tudi izvor cepičev in podlag.

1. DOLOČITEV RAZMEJENIH OBMOČIJ
   1. Potrditev FD v razmejenem območju za zadrževanje

Razmejeno območje za zadrževanje je določeno v prilogi I Izvedbene uredbe (EU) 2022/1630 in obsega:

* okuženo območje in
* varovalni pas.

Širina varovalnega pasu je v skladu z Izvedbeno uredbo (EU) 2022/1630 vsaj 2,5 km od meje okuženega območja. Varovalni pas je določen z mejami občin oziroma katastrskih občin.

Seznam in karte se objavijo na spletni strani Uprave.

* + 1. Potrditev FD v okuženem območju

Če je potrjena navzočnost FD na trti znotraj okuženega območja, se razmejeno območje, določeno z zgoraj navedeno odločbo, ne spremeni.

* + 1. Potrditev FD v varovalnem pasu

V primeru potrjene FD v trti na novi lokaciji v varovalnem pasu razmejenega območja iz poglavja 6.1, UVHVVR s sklepom določi žarišče okužbe v njem.

Žarišče okužbe obsega vsaj vinograd ali brajdo ali ohišnico, kjer je bila z laboratorijsko analizo ugotovljena okužba s FD.

Pri določitvi obsega žarišča okužbe se upošteva znanstvene ugotovitve o FD, biologijo FD in ameriškega škržatka, navzočnost gostiteljskih rastlin ter stopnjo njihove okuženosti in razširjenost ameriškega škržatka.

Žarišče okužbe je glede na zgoraj navedeno:

* celoten vinograd ali več vinogradov ali
* brajda ali
* ohišnica.

Žarišče okužbe je določeno s številko (številkami) GERK-a (GERK-ov) ali parcelno številko (parcelnimi številkami) in katastrsko občino.

* + 1. Preklic žarišča okužbe

UVHVVR prekliče žarišče okužbe, ko dve zaporedni rastni dobi na nobeni trti v tem žarišču ni več bolezenskih znamenj trsnih rumenic oziroma ni z laboratorijsko analizo dokazana navzočnost FD v trti.

* + 1. Sprememba razmejenega območja za zadrževanje

Če izkoreninjenje žarišč okužbe v varovalnem pasu ni uspešno v vsaj 2 zaporednih letih, UVHVVR lahko pošlje Evropski komisiji predlog za spremembo razmejenega območja za zadrževanje v prilogi I Izvedbene uredbe (EU) 2022/1630 in sicer predlaga vključitev novih občin oziroma katastrskih občin v okuženo območje. Če je potrebno, se spremeni tudi varovalni pas, tako da je njegova širina vsaj 2,5 km od mej okuženih območij.

* 1. Potrditev FD izven razmejenega območja za zadrževanje

V primeru potrditve FD izven razmejenega območja UVHVVR s sklepom določi novo razmejeno območje za izkoreninjenje, ki obsega:

* okuženo območje in
* varovalni pas.
  + 1. Določitev okuženega območja

Okuženo območje se določi, kot je navedeno v točki 6.1.2 (za žarišče okužbe).

* + 1. Določitev varovalnega pasu

Varovalni pas se določi neposredno okrog okuženega območja in je širok najmanj 1 km, njegova dejanska velikost pa se določi glede na tveganje za širjenje FD iz okuženega območja. Varovalni pas določajo meje občin oziroma katastrskih občin.

Varovalni pas se določi v skladu z načeli iz oddelka 2 Priloge II Uredbe 2016/2031/EU.

* 1. **Preklic razmejenega območja**

UVHVVR prekliče razmejeno območje za izkoreninjenje, ko dve zaporedni rastni sezoni na nobeni trti ni več bolezenskih znamenj trsnih rumenic oziroma ni z laboratorijsko analizo dokazana navzočnost FD v trti.

1. OZAVEŠČANJE IN OBVEŠČANJE DELEŽNIKOV IN JAVNOSTI OB POTRDITVI
   1. **Obveščanje javne službe zdravstvenega varstva rastlin in pooblaščenih izvajalcev**

Sektor ZRRSM o spremembah razmejenih območij oziroma izbruhih po e-pošti obvesti naslednje inštitucije:

* Pristojne inšpektorje na območnih uradih Koper, Nova Gorica, Ljubljana, Novo mesto, Celje, Maribor, Ptuj in Murska Sobota;
* Kmetijski inštitut Slovenije, KGZS - Zavod Nova Gorica, KGZS - Zavod Novo mesto, KGZS - Zavod Maribor, Inštitut za hmeljarstvo in pivovarstvo Slovenije (oddelki za varstvo rastlin);Službo za uradno potrjevanje (Kmetijski inštitut Slovenije
* Kmetijsko gozdarsko zbornico Slovenije, s prošnjo za obveščanje specialistov za vinogradništvo;
* Javno službo za vinogradništvo.
  1. **Obveščanje in ozaveščanje izvajalcev poslovnih dejavnosti**

V primeru potrditve FD v trsnicah izvajalec poslovne dejavnosti obvesti dobavitelje razmnoževalnega materiala o potrjeni navzočnosti zlate trsne rumenice, če sumi, da je možen izvor okužbe razmnoževalni material.

V primeru potrditve FD v vinogradu Sektor ZRRSM poskrbi za obveščanje registriranih vinogradnikov (izvajalci poslovnih dejavnosti), ki imajo vinograde za pridelavo grozdja v okolici žarišča okužbe.

Ozaveščanje izvajalcev poslovnih dejavnosti poteka preko rednih usposabljanj, ki jih organizirata javna služba zdravstvenega varstva rastlin in javna služba kmetijskega svetovanja.

UVHVVR po potrebi (npr. v primeru večjih izbruhov) pripravi zloženke in letake o zlati trsni rumenici in njenem prenašalcu ameriškem škržatku ter objavlja informacije na spletnih straneh UVHVVR/MKGP, spletnih straneh inštitucij, ki izvajajo naloge javne službe zdravstvenega varstva rastlin in družbenih omrežjih (Facebook, Twitter).

Za obveščanje in ozaveščanje izvajalcev poslovnih dejavnosti in deležnikov ob izbruhu zlate trsne rumenice ter izvajanju načrta ukrepov se pripravi komunikacijski načrt za območje izbruha.

Vinogradnike se o načrtu ukrepov za zlato trsno rumenico seznani preko javne predstavitve načrta.

* 1. **Obveščanje in ozaveščanje javnosti in drugih deležnikov**

UVHVVR o določitvi razmejenih območij obvesti občine na razmejenih območjih.

Spremembe razmejenih območij, ki so določene s sklepom UVHVVR, se objavijo na enotnem državnem portalu e-uprava. Karte novih razmejenih območij se objavijo na spletni strani UVHVVR

Javnost se obvesti tudi preko spletnih strani UVHVVR/MKGP z obvestilom za javnost.

Sektor ZRRSM poskrbi tudi za obveščanje distributerjev s fitofarmacevtskimi sredstvi o zatiranju ameriškega škržatka, pripravkih za zatiranje ter okvirnih rokih in ostalih podatkih v zvezi z zatiranjem.

UVHVVR obvesti javnost in druge deležnike o zlati trsni rumenici in ukrepih tudi preko medijev (radio, televizija, lokalni radio, občinska glasila, spletne strani občin) in socialnih omrežij.

Sektor ZRRSM poskrbi za javno predstavitev načrta ukrepov zainteresiranim deležnikom.

* Po prenehanju ukrepov

sledi ponovno ozaveščanje, obveščanje o uspešnosti/neuspešnosti izvedenih ukrepov in razlogih.

1. PREISKAVA ZA UGOTAVLJANJE NAVZOČNOSTI
   1. Preiskava v razmejenem območju za zadrževanje

Preiskava za ugotavljanje navzočnosti FD se izvaja v varovalnem pasu razmejenega območja za zadrževanje in v žariščih okužbe.

V okuženem območju se preiskava za ugotavljanje navzočnosti FD ne izvaja. Spremlja se stanje okužb s FD.

Program preiskave vključuje vizualne preglede, vzorčenja in laboratorijsko testiranje rastlin glede navzočnosti FD v vinogradih za pridelavo grozdja, brajdah ali ohišnicah ter v matičnih vinogradih, matičnjakih in trsnicah.

Vizualni pregledi, vzorčenje in njihovo število ter čas pregledov in vzorčenja, pooblaščeni laboratorij in diagnostični postopki so podrobneje opisani v dokumentu »Programi preiskav za ugotavljanje navzočnosti škodljivih organizmov rastlin«, ki se vsako leto revidira in posodobi.

* 1. Preiskava za ugotavljanje navzočnosti FD izven razmejenega območja

Preiskava za ugotavljanje navzočnosti FD se izvaja tudi izven razmejenega območja se izvaja v skladu s točko 8.1, le manj intenzivno kot v razmejenem območju.

Vizualni pregledi, vzorčenje in njihovo število ter čas pregledov in vzorčenja, pooblaščeni laboratorij in diagnostični postopki so podrobneje opisani v dokumentu »Programi preiskav za ugotavljanje navzočnosti škodljivih organizmov rastlin«.

1. UKREPI V RAZMEJENEM OBMOČJU

Ukrepe v nadaljevanju morajo izvajati izvajalci poslovne dejavnosti in fizične osebe na podlagi odločbe inšpektorja ali pa so predpisani s pravilnikom in Izvedbeno uredbo Komisije (EU) 2022/1630. Pri tem morajo upoštevati tudi predpise iz drugih področij (okolje, požarna varnost, gozdarstvo, fitofarmacevtska sredstva, kmetijstvo). V kolikor niso usposobljeni za izvajanje ukrepov v skladu s predpisi, jih mora izvesti izvajalec delavnosti, ki izpolnjuje predpisane pogoje.

Posebno ob večjih izbruhih bo pristojni organ poskušal organizirati izvedbo s strani pooblaščenega izvajalca, ki bo za to ustrezno usposobljen in ima ustrezno opremo za izvedbo fitosanitarnih ukrepov.

* 1. Upoštevanje biovarnostnih ukrepov uradne osebe pristojnega organa

Glede na dosedanje ugotovitve se FD ne prenaša z obleko, obutvijo, z orodjem ali opremo, zato posebni biovarnostni ukrepi pri preglednih v vinogradih, trsnicah, matičnih vinogradih ali matičnjakih niso potrebni.

* 1. Ukrepi v razmejenem območju za zadrževanje
     1. Ukrepi v okuženem območju

V okuženem območju je treba izvajati **ukrepe zadrževanja** širjenja zlate trsne rumenice.

Fitosanitarni Inšpektor odredi v okuženem območju izvajalcu dejavnosti uničenje le za trto, v kateri je bila z laboratorijsko analizo ugotovljena FD.

Izvajalci dejavnosti (vinogradniki) morajo v okuženem območju v vinogradih za pridelavo grozdja, brajdah in ohišnicah:

* odstraniti in uničiti trto, v kateri je bila z laboratorijsko analizo potrjena FD, na podlagi odločbe fitosanitarnega inšpektorja,
* zatirati ameriškega škržatka v skladu z določbami poglavja 9.4 in Priloge 2 tega načrta.

Inšpektor preverja v okuženem območju, če so izvajalci dejavnosti izvedli predpisano zatiranje ameriškega škržatka.

Odstranjevanje ostalih trt z bolezenskimi znamenji v vinogradih za pridelavo grozdja, brajdah in ohišnicah v okuženem območju ni obvezno, vendar se zaradi preprečevanja širjenja zlate trsne rumenice priporoča, da vinogradniki tudi v okuženem območju v zimskem času in po cvetenju trte redno pregledujejo trte v vinogradih za pridelavo grozdja, brajdah ali ohišnicah in odstranjujejo trte s simptomi. Pregledovanje trt ter način odstranjevanja so opisani v poglavju 9.3.1.1. ter v Priporočilih za obvladovanje zlate trsne rumenice.

Obvezno zatiranje ameriškega škržatka za vinograde za pridelavo grozdja, brajde in ohišnice je natančneje opisano v poglavju 9.4 in v prilogi II. Vinogradniki morajo pri tem upoštevati tudi prognostična obvestila,

Pravočasno zatiranje ameriškega škržatka, ki prenaša zlato trsno rumenico, je zelo pomembno za preprečevanje širjenja FD. Vinogradniki morajo upoštevati prognostična obvestila, ki so dostopna na Agrometeorološkem portalu na povezavi <http://agromet.mkgp.gov.si/pp/>.

Izvajalci poslovne dejavnosti morajo v matičnih vinogradih, matičnjakih in trsnicah:

* obvezno pregledovati trte ter
* spremljati in zatirati ameriškega škržatka, kot je glede izpolnjevanja pogojev za premike navedeno v poglavju 3.

Če v matičnem vinogradu, matičnjaku ali trsnici ter v okoliškem območju (20 m okrog matičnega vinograda ali trsnice ter 40 m okrog matičnjaka) fitosanitarni inšpektor ugotovi navzočnost bolezenskih znamenj iz poglavja 2.6, odvzame vzorec za laboratorijsko analizo in do rezultata laboratorijske analize prepove premike. Če je rezultat laboratorijske analize pozitiven, prepove premike, ker cepiči, podlage oziroma trsne cepljenke ne izpolnjujejo pogojev za premike iz poglavja 3, in sicer v primeru matičnih vinogradov ali matičnjakov za najmanj 2 leti, v primeru trsnice pa za najmanj eno leto. Fitosanitarni inšpektor odredi uničenje vseh trt z bolezenskimi znamenji na enoti pridelave in v okoliškem območju 20 m (trsnice, matični vinogradi) oziroma 40 m (matičnjaki), razen, če izvajalec dejavnosti izjavi, da bo opustil pridelavo rastlin za saditev na tej enoti pridelave.

Priporočljivo je, da vinogradniki v vinogradih za pridelavo grozdja, matičnih vinogradih, matičnjakih in trsnicah ter v njihovi okolici odstranjujejo alternativne gostiteljske rastline, kot so navadni srobot, črnajelša, siva jelša, veliki pajesen, navadna leska in vrba. Te rastline so lahko rezervoar okužb, ker z njih lahko žuželčji prenašalci naključno prenesejo FD na trto.

* + 1. Ukrepi v varovalnem pasu

V varovalnem pasu morajo izvajalci dejavnosti:

* Redno pregledovati trte na bolezenska znamenja FD iz poglavja 2.6 v primernem času, ko so dobro vidna bolezenska znamenja FD. Ta obveznost velja za trte v vinogradih za pridelavo grozdja, za trte v ohišnicah ali brajdah ter za matične vinograde, matičnjake in trsnice.
* Zatirati ameriškega škržatka, kot je navedeno v poglavju 9.4 in prilogi 2. Zatiranje je obvezno v vinogradih za pridelavo grozdja, matičnih vinogradih, matičnjakih in trsnicah ter v brajdah oziroma ohišnicah.

V primeru suma na zlato trsno rumenico izvajalec poslovne dejavnosti (tržni pridelovalec, uvoznik, izvoznik, distributer, žlahtnitelj, predelovalec rastlin, rastlinskih proizvodov in drugih predmetov) ali druga oseba obvesti:

* strokovnjaka Javne službe zdravstvenega varstva rastlin KGZS - zavodu Nova Gorica, KGZS - zavodu Novo mesto, KGZS - zavodu Maribor, Inštitutu za hmeljarstvo in pivovarstvo Slovenije ali Kmetijskemu inštitutu Slovenije ali
* fitosanitarnega inšpektorja na Območnem uradu ali glavni urad Uprave za varno hrano, veterinarstvo in varstvo rastlin.

Fitosanitarni preglednik ali inšpektor opravi fitosanitarni pregled in v primeru, če ugotovi sum na navzočnost FD, odvzame uradni vzorec in ga pošlje v pooblaščeni laboratorij, ki sum potrdi ali ovrže.

Če je FD potrjena na novi lokaciji v varovalnem pasu UVHVVR s sklepom določi žarišče okužbe, kot je navedeno v poglavju 6.1.2.

V trsnicah, matičnih vinogradih in matičnjakih je zatiranje ameriškega škržatka obvezno na območju celotne Slovenije, torej tudi v varovalnem pasu. Prav tako je v matičnih vinogradih, matičnjakih in trsnicah na območju celotne Slovenije obvezno spremljanje ameriškega škržatka, kot je navedeno v prilogi 1, torej tudi v varovalnem pasu.

V vinogradih za pridelavo grozdja v varovalnem pasu razmejenega območja za zadrževanje je število obveznih tretiranj določeno glede na stanje okužb, določeno je po občinah. Natančni podatki o številu tretiranj po občinah ter dovoljenih fitofarmacevtskih sredstvih so v prilogi 2.

V vinogradih za pridelavo grozdja je priporočljivo spremljanje ameriškega škržatka, kot je navedeno v prilogi 1, , saj tako lahko sami preverimo učinkovitost zatiranja ameriškega škržatka. V vinogradih za pridelavo grozdja v določenih občinah, ki so navedene v prilogi 2, je glede na stanje ulova odraslih škržatkov možno zmanjšati število tretiranj, če vinogradnih sam spremlja ulov ameriškega škržatka, kot je opisano v prilogi 1.

Tudi v varovalnem pasu je priporočljivo, da vinogradniki v vinogradu in okolici odstranijo alternativne gostiteljske rastline FD, kot je navedeno v poglavju 9.2.1.

* + - 1. Ukrepi v žarišču okužbe

V žarišču okužbe je treba izvajati **ukrepe izkoreninjenja**. To velja za vse trte v vinogradih za pridelavo grozdja, v ohišnicah ali brajdah ter v matičnih vinogradih, matičnjakih in trsnicah.

Izvajalci dejavnosti morajo v žarišču okužbe:

* redno pregledovati trte v vinogradih za pridelavo grozdja, brajdah ali ohišnicah, matičnih vinogradih, matičnjakih in trsnicah v primernem času, ko so dobro vidna bolezenska znamenja FD iz poglavja 2.6 in o vsakem novem sumu na navzočnost FD obvestiti fitosanitarnega inšpektorja;
* odstraniti vse trte z bolezenskimi znamenji trsnih rumenic iz poglavja 2.6, kot to odredi fitosanitarni inšpektor;
* tretirati morajo ameriškega škržatka, kot je navedeno v poglavju 9.4 in v prilogi 2.

Trte z bolezenskimi znamenji je treba odstraniti čim prej – že med vegetacijo, vsekakor pa pred naslednjo rastno dobo, da se odstrani vir okužb za širjenje FD.

Ko je s sklepom UVHVVR določeno žarišče okužbe, ni več potrebno, da se opravijo laboratorijske analize za vse trte, ki v žarišču kažejo bolezenska znamenja iz poglavja 2.6, temveč se odstrani vse trte z bolezenskimi znamenjibrez nadaljnjih laboratorijskih analiz.

Intenzivni pregledi trt v celotnem žarišču ter uničevanje vseh trt z bolezenskimi znamenji trsnih rumenic je treba izvajati vsako leto ob primernem času, ko so dobro vidna bolezenska znamenja zlate trsne rumenice, kot so navedena v poglavju 2.6. Pregledi trte in uničevanje trt z bolezenskimi znamenji se izvajajo, dokler je določeno žarišče okužbe.

Fitosanitarni inšpektor v letu določitve žarišča FD pregleda vinograde v žarišču, vidno označi trse z bolezenskimi znamenji trsnih rumenic in odredi uničenje vseh trt z bolezenskimi znamenji, če je tam manj kot 20% trt z bolezenskimi znamenji. V naslednjih rastnih dobah inšpektor preverja, ali izvajalci dejavnosti opravljajo preglede trte v žariščih in ali inšpektorju javijo sum navzočnosti FD ter odreja ukrepe uničenja trt, dokler je določeno žarišče okužbe.

Fitosanitarni inšpektor glede na ugotovitve glede sledenja naprej in nazaj iz poglavja 5.2 oziroma obsega okužb po potrebi izvede dodatne inšpekcijske preglede in odredi ustrezne ukrepe.

Če je znaša delež okuženih trt oziroma trt z bolezenskimi znamenji v vinogradu za pridelavo grozdja, matičnem vinogradu, matičnjaku ali trsnici v žarišču okužbe 20% ali več, fitosanitarni inšpektor odvzame dodatne vzorce za laboratorijsko analizo. Prag 20% je dosežen na podlagi kumulativnega seštevka okuženih trt oz. trt z bolezenskimi znamenji glede na število posajenih trsov v letu določitve žarišča s sklepom UVHVVR. Izhodiščno število trsov inšpektor pridobi iz uradnih evidenc (Register pridelovalcev grozdja in vina-RPGV) ali zapiše ugotovitev na zapisnik (na podlagi štetja oziroma izjave imetnika). Kumulativni seštevek okuženih trt se računa glede na izhodiščno število trsov v vinogradu.

Fitosanitarni inšpektor odredi uničenje trt v takem vinogradu na podlagi ocene tveganja, ki jo pripravi UVHVVR.

Če so matični vinograd, matičnjak ali trsnica v žarišču okužbe in če so v matičnem vinogradu ali trsnici in v okoliškem območju 20 m oziroma v matičnjaku in okoliškem območju 40 m navzoča bolezenska znamenja iz poglavja 2.6, fitosanitarni inšpektor odvzame vzorec za laboratorijsko analizo in do rezultata laboratorijske analize prepove premike. Če je rezultat laboratorijske analize pozitiven, prepove premike, ker niso izpolnjeni pogoji za premike iz poglavja 3 in sicer v primeru matičnih vinogradov ali matičnjakov za najmanj 2 leti, v primeru trsnice pa za najmanj eno leto. Fitosanitarni inšpektor odredi uničenje rastlin trte z bolezenskimi znamenji iz poglavja 2.6.

Tudi v žarišču okužbe je priporočljivo, da vinogradniki v vinogradu in okolici odstranijo druge gostiteljske rastline FD, kot je navedeno v poglavju 9.2.1.

* + - 1. Načini uničenja trt

Načini uničenja trt so naslednji:

* trto je treba izkopati s koreninami vred ali
* jo odrezati nad zemljo ter rezno ploskev premazati z neselektivnim herbicidom. Za ta namen ima do 15. 12. 2023 dovoljenje pripravek Touchdown system 4. (za premazovanje bazalnih ostankov (deblo, štor) okuženih rastlin takoj po poseku oziroma uničenju nadzemnega dela).

Ko je trta izruvana in se zeleni deli posušijo, ne privlačijo več ameriškega škržatka. Zato prenos fitoplazme s takih trt ni več možen.

Izvajalci dejavnosti morajo spremljati tudi, če je trta ponovno odgnala iz debla ali iz korenin. Na novo odgnale poganjke je treba potrgati ali jih ponovno premazati z neselektivnim herbicidom. Delovanje herbicida je boljše v jesenskem času. Pri tem je treba paziti, da se herbicida ne zanaša na sosednje trte.

* + - 1. Omejitve v zvezi z gojenjem, spravilom in uporabo rastlin

Omejitve glede premikov rastlin za saditev trte (trsnih cepljenk, cepičev in podlag) so opisane v poglavju 3, kjer so navedeni pogoji za premike.

* + - 1. Stalni nadzor, vizualni pregled, vzorčenje in laboratorijsko testiranje rastlin

Fitosanitarni inšpektor odvzame vzorce v žariščih okužbe z namenom spremljanja stanja v žariščih, predvsem v primerih, ko je v žarišču malo trt z bolezenskimi znamenji in bi lahko izpolnjevalo pogoje za preklic.

* 1. Ukrepi v razmejenem območju za izkoreninjenje
     1. Ukrepi v okuženem območju

V okuženem območju razmejenega območja za izkoreninjenje, ki je določeno v skladu s poglavjem 6.2.1, se izvajajo ukrepi izkoreninjenja.

To velja za vse trte v vinogradih za pridelavo grozdja, v ohišnicah ali brajdah ter v matičnih vinogradih, matičnjakih in trsnicah.

Izvajalci dejavnosti morajo v okuženem območju:

* redno pregledovati trte v vinogradih za pridelavo grozdja, brajdah ali ohišnicah, matičnih vinogradih, matičnjakih in trsnicah v primernem času, ko so dobro vidna bolezenska znamenja FD iz poglavja 2.6 in o vsakem novem sumu na navzočnost FD obvestiti fitosanitarnega inšpektorja;
* odstraniti vse trte z bolezenskimi znamenji trsnih rumenic iz poglavja 2.6, kot to odredi fitosanitarni inšpektor;
* tretirati morajo ameriškega škržatka, kot je navedeno v poglavju 9.4 in v prilogi 2.

Trte z bolezenskimi znamenji je treba odstraniti čim prej – že med vegetacijo, vsekakor pa pred naslednjo rastno dobo, da se odstrani vir okužb za širjenje FD. Uničenje trt je opisano v poglavju 9.2.2.2.

Ko je s sklepom UVHVVR določeno okuženo območje, ni več potrebno, da se opravijo laboratorijske analize za vse trte, ki v žarišču kažejo bolezenska znamenja iz poglavja 2.6, temveč se odstrani vse trte z bolezenskimi znamenjibrez nadaljnjih laboratorijskih analiz.

Intenzivni pregledi trt v celotnem okuženem območju ter uničevanje vseh trt z bolezenskimi znamenji trsnih rumenic je treba izvajati vsako leto ob primernem času, ko so dobro vidna bolezenska znamenja zlate trsne rumenice, kot so navedena v poglavju 2.6. Pregledi trte in uničevanje trt z bolezenskimi znamenji se izvajajo, dokler je določeno okuženo območje.

Fitosanitarni inšpektor v letu določitve okuženega območja FD pregleda vinograde v okuženem območju, vidno označi trse z bolezenskimi znamenji trsnih rumenic in odredi uničenje vseh trt z bolezenskimi znamenji, če je tam manj kot 20% trt z bolezenskimi znamenji. V naslednjih rastnih dobah inšpektor preverja, ali izvajalci dejavnosti opravljajo preglede trte v okuženih območjih in ali inšpektorju javijo sum navzočnosti FD ter odreja ukrepe uničenja trt, dokler je določeno okuženo območje.

Fitosanitarni inšpektor glede na ugotovitve glede sledenja naprej in nazaj iz poglavja 5.2 oziroma obsega okužb po potrebi izvede dodatne inšpekcijske preglede in odredi ustrezne ukrepe.

Če je znaša delež okuženih trt oziroma trt z bolezenskimi znamenji v vinogradu za pridelavo grozdja, matičnem vinogradu, matičnjaku ali trsnici v okuženem območju 20% ali več, fitosanitarni inšpektor odvzame dodatne vzorce za laboratorijsko analizo. Prag 20% je dosežen na podlagi kumulativnega seštevka okuženih trt oz. trt z bolezenskimi znamenji glede na število posajenih trt v letu določitve okuženega območja s sklepom UVHVVR. Izhodiščno število trsov inšpektor pridobi iz uradnih evidenc (Register pridelovalcev grozdja in vina-RPGV) ali zapiše ugotovitev na zapisnik (na podlagi štetja oziroma izjave imetnika). Kumulativni seštevek okuženih trt se računa glede na izhodiščno število trsov v vinogradu.

Fitosanitarni inšpektor odredi uničenje trt v takem vinogradu na podlagi ocene tveganja, ki jo pripravi UVHVVR.

V okuženem območju je obvezno zatiranje ameriškega škržatka s fitofarmacevtskimi sredstvi, ki so navedena v prilogi 2.

Če so matični vinograd, matičnjak ali trsnica v okuženem območju in če so v matičnem vinogradu ali trsnici in v okoliškem območju 20 m oziroma v matičnjaku in okoliškem območju 40 m navzoča bolezenska znamenja iz poglavja 2.6, fitosanitarni inšpektor odvzame vzorec za laboratorijsko analizo in do rezultata laboratorijske analize prepove premike. Če je rezultat laboratorijske analize pozitiven, prepove premike, ker niso izpolnjeni pogoji za premike iz poglavja 3 in sicer v primeru matičnih vinogradov ali matičnjakov za najmanj 2 leti, v primeru trsnice pa za najmanj eno leto. Fitosanitarni inšpektor odredi uničenje rastlin trte z bolezenskimi znamenji iz poglavja 2.6.

Tudi v okuženem območju je priporočljivo, da vinogradniki v vinogradu in okolici odstranijo druge gostiteljske rastline FD, kot je navedeno v poglavju 9.2.1.

* + 1. Ukrepi v varovalnem pasu

V varovalnem pasu, ki je določeno v skladu s poglavjem 6.2.2, morajo izvajalci dejavnosti:

* Redno pregledovati trte na bolezenska znamenja FD iz poglavja 2.6 v primernem času, ko so dobro vidna bolezenska znamenja FD. Ta obveznost velja za trte v vinogradih za pridelavo grozdja, za trte v ohišnicah ali brajdah ter za matične vinograde, matičnjake in trsnice.
* Zatirati ameriškega škržatka, kot je navedeno v poglavju 9.4. in v prilogi 2. Zatiranje je obvezno v vinogradih za pridelavo grozdja, matičnih vinogradih, matičnjakih in trsnicah ter v brajdah in ohišnicah.

V primeru suma na zlato trsno rumenico izvajalec poslovne dejavnosti (tržni pridelovalec, uvoznik, izvoznik, distributer, žlahtnitelj, predelovalec rastlin, rastlinskih proizvodov in drugih predmetov) ali druga oseba obvesti:

* strokovnjaka Javne službe zdravstvenega varstva rastlin KGZS - zavodu Nova Gorica, KGZS - zavodu Novo mesto, KGZS - zavodu Maribor, Inštitutu za hmeljarstvo in pivovarstvo Slovenije ali Kmetijskemu inštitutu Slovenije ali
* fitosanitarnega inšpektorja na Območnem uradu ali glavni urad Uprave za varno hrano, veterinarstvo in varstvo rastlin.

Fitosanitarni preglednik ali inšpektor opravi fitosanitarni pregled in v primeru, če ugotovi sum na navzočnost FD, odvzame uradni vzorec in ga pošlje v pooblaščeni laboratorij, ki sum potrdi ali ovrže.

Če je FD potrjena na novi lokaciji v varovalnem pasu, UVHVVR s sklepom prilagodi razmejeno območje, kot je navedeno v poglavju 6.2.2.

V trsnicah, matičnih vinogradih in matičnjakih je zatiranje ameriškega škržatka obvezno na območju celotne Slovenije, torej tudi v varovalnem pasu. Prav tako je v matičnih vinogradih, matičnjakih in trsnicah na območju celotne Slovenije obvezno spremljanje ameriškega škržatka, kot je navedeno v prilogi 1, torej tudi v varovalnem pasu.

V vinogradih za pridelavo grozdja v varovalnem pasu je obvezno zatiranje ameriškega škržatka s fitofarmacevtskimi sredstvi, ki so navedena v prilogi 2.

V vinogradih za pridelavo grozdja je priporočljivo tudi spremljanje ameriškega škržatka, kot je navedeno v prilogi 1, saj tako lahko sami preverimo učinkovitost zatiranja ameriškega škržatka.

Tudi v varovalnem pasu je priporočljivo, da vinogradniki v vinogradu in okolici odstranijo alternativne gostiteljske rastline FD, kot je navedeno v poglavju 9.2.1.

* + 1. Omejitve v zvezi z gojenjem, spravilom in uporabo rastlin

Omejitve glede premikov rastlin za saditev trte (trsnih cepljenk, cepičev in podlag) so opisane v poglavju 3, kjer so navedeni pogoji za premike.

* + 1. *Stalni nadzor, vizualni pregled, v*zorčenje in laboratorijsko testiranje rastlin

Fitosanitarni inšpektor odvzame vzorce v okuženih območjih z namenom spremljanja stanja, predvsem v primerih, ko je v okuženem območju malo trt z bolezenskimi znamenji in bi tako razmejeno območje lahko izpolnjevalo pogoje za preklic.

* 1. Zatiranje ameriškega škržatka s fitofarmacevtskimi sredstvi

Zatiranje ameriškega škržatka je obvezno za vse izvajalce dejavnosti:

* v razmejenih območjih v vinogradih za pridelavo grozdja ter na brajdah oziroma ohišnicah;
* v matičnih vinogradih, matičnjakih in trsnicah na celotnem območju Slovenije.

V vinogradih izven razmejenih območij zatiranje ameriškega škržatka ni obvezno, je pa priporočljivo.

Dovoljena fitofarmacevtska sredstva, število obveznih tretiranj za vinograde za pridelavo grozdja, matične vinograde, matičnjake in trsnice ter okvirni roki tretiranja so navedeni v prilogi 2.

Natančnejše termine zatiranja ameriškega škržatka napove Javna služba zdravstvenega varstva rastlin, ki je organizirana v naslednjih Kmetijsko gozdarskih zavodih oziroma inštitutih:

* Kmetijski inštitut Slovenije: za osrednjo Slovenijo in za celotno Slovenijo;
* Kmetijsko gozdarski zavod Nova Gorica: za zahodno Slovenijo;
* Inštitut za hmeljarstvo in pivovarstvo Slovenije: za Celjsko in Koroško regijo;
* Kmetijsko gozdarski zavod Novo Mesto: za jugovzhodno Slovenijo;
* Kmetijsko gozdarski zavod Maribor: za severovzhodno Slovenijo.

Kontaktni podatki centrov so na spletni strani UVHVVR: <https://www.gov.si/zlata-trsna-rumenica/>.

**Javna služba zdravstvenega varstva rastlin napove natančnejše termine zatiranja** za posamezna območja v Sloveniji na podlagi spremljanja razvoja trte in ameriškega škržatka ter jih objavi na telefonskih odzivnikih, svojih spletnih straneh in v prognostičnih obvestilih na spletni strani Agrometeorološkega portala Slovenije <http://agromet.mkgp.gov.si/pp/>.

V primeru, ko izvajalec dejavnosti ne opravi zatiranja ameriškega škržatka v skladu s prilogo 2 in z napovedjo javne službe zdravstvenega varstva rastlin, fitosanitarni inšpektor odredi **korektivni ukrep** tretiranja. Pri tem upošteva termine in pripravke iz priloge 2. Če inšpektor neskladje ugotovi v avgustu, odredi tretiranje s kontaktnimi insekticidi iz priloge 2. Tako odrejanje je smiselno do sredine avgusta in ob upoštevanju karence.

* 1. Pomoč za odpravo škode zaradi zlate trsne rumenice (odškodnine za uničene trte)

Vinogradniki, ki jim je fitosanitarni inšpektor UVHVVR odredil uničenje okuženih trt s FD oz. izkrčitev okuženih vinogradov, so upravičeni do odškodnine za uničene trte ob izpolnjevanju predpisanih pogojev.

Fitosanitarni inšpektor v žariščih okužbe v razmejenih območjih FD pregleduje vinograde, označuje trse z bolezenskimi znamenji trsnih rumenic in odredi uničenje vseh trt z bolezenskimi znamenji, če je tam manj kot 20 % trt z bolezenskimi znamenji. V naslednjih rastnih dobah inšpektor preverja, ali izvajalci dejavnosti opravljajo preglede trte v žariščih in ali javijo sum navzočnosti FD pristojnim inšpektorjem oz. uradnim osebam ter odreja ukrepe uničenja trt, dokler je določeno žarišče okužbe. Če delež okuženih trt z bolezenskimi znamenji v vinogradu za pridelavo grozdja, matičnem vinogradu, matičnjaku ali trsnici v žarišču okužbe znaša 20 % ali več, fitosanitarni inšpektor odredi krčitev takega vinograda na podlagi ocene tveganja, ki jo pripravi UVHVVR.

Če so matični vinograd, matičnjak ali trsnice v žarišču okužbe in če so v njem in okoliškem območju 20 m (matični vinogradi in trsnice) oziroma 40 m (matičnjaki), fitosanitarni inšpektor prepove premike in odredi uničenje rastlin z bolezenskimi znamenji.

Ker se bolezenska znamenja pri zlati trsni rumenici ne pokažejo takoj po okužbi, temveč običajno šele naslednje leto, lahko pričakujemo trte z bolezenskimi znamenji FD v vinogradu tudi še v naslednjem letu, čeprav so bile prejšnje leto okužene trte z vidnimi znamenji že odstranjene. Zato obstaja tveganje, da bi se trte, ki bi jih dosadili v vinograd takoj po odstranitvi okuženih trt, ponovno okužile s FD. Zato je priporočljivo počakati z dosajanjem novih trt, dokler se stanje v vinogradu ne ustali in se simptomatične trte ne pojavljajo več.

V primeru krčitve celotnega vinograda in ponovnega sajenja trt je pomembno, da so pred ponovnim sajenjem čim bolj temeljito odstranjeni vsi ostanki korenin trte.

* + 1. Splošne določbe o shemah pomoči

Pomoč za odpravo škode zaradi zlate trsne rumenice iz točke 9.5 tega načrta ukrepov (odškodnine za uničene trte) se upravičencem dodeli v skladu z Uredbo Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1), zadnjič spremenjeno z Izvedbeno uredbo Komisije (EU) 2020/2008 z dne 8. decembra 2020 o spremembi uredb (EU) št. 702/2014, (EU) št. 717/2014 in (EU) št. 1388/2014 v zvezi z obdobjem njihove uporabe in drugimi ustreznimi prilagoditvami (UL L št. 414 z dne 9. 12. 2020, str. 15), (v nadaljnjem besedilu: Uredba 702/2014/EU).

Shema pomoči po tem načrtu ukrepov v skladu z Uredbo 702/2014/EU velja do 30. junija 2023. Do tega datuma je možno prevzemati obveznosti za izplačilo pomoči (izdaja odločb), medtem, ko se pomoč lahko izplača tudi po tem datumu. Pomoč za odpravo škode zaradi zlate trsne rumenice (odškodnine) iz točke 9.5 tega načrta ukrepov se izplača v štirih letih po datumu nastanka stroškov ali izgube, kot to določa šesti odstavek 26. člena Uredbe 702/2014/EU.

Evropski komisiji se omogoči spremljanje sheme pomoči po tem načrtu ukrepov.

* + 1. Upravičenci in vlagatelji

Upravičenec do pomoči po tem načrtu ukrepov je fizična ali pravna oseba, ki izpolnjuje merila za mikro, mala ali srednja podjetja, kot so opredeljena v 2. točki prvega odstavka 2. člena Uredbe 702/2014/EU, se na ozemlju Republike Slovenije ukvarja s primarno kmetijsko proizvodnjo, kot je opredeljena v 5. točki prvega odstavka 2. člena Uredbe 702/2014/EU in je vpisana v register kmetijskih gospodarstev (v nadaljnjem besedilu: RKG).

Do pomoči po tem načrtu ukrepov niso upravičene fizične ali pravne osebe, ki nimajo poravnanih dolgov na podlagi izterjave nezakonito dodeljene pomoči glede na peti odstavek 1. člena Uredbe 702/2014/EU.

Podjetje v težavah, kot je opredeljeno v 14. točki prvega odstavka 2. člena Uredbe 702/2014/EU, ni upravičeno do pomoči po tem načrtu ukrepov, razen do pomoči za odpravo škode zaradi napada škodljivih organizmov na rastlinah iz točke 9.5 tega načrta ukrepov pod pogojem, da je podjetje zaradi izgub ali škode, ki jih je povzročil napad škodljivih organizmov na rastlinah, postalo podjetje v težavah.

V skladu s točko a) sedmega odstavka 1. člena Uredbe 702/2014/EU se pomoč po tem načrtu ukrepov ne sme pogojevati z obveznostjo, da ima upravičenec svoj sedež v Sloveniji.

Vlagatelj je fizična ali pravna oseba, ki vloži vlogo oz. zahtevek za pomoč v skladu s tem načrtom ukrepov.

Poleg navedenih določb iz te točke načrta ukrepov veljajo glede upravičencev pri tem ukrepu pomoči še v nadaljevanju navedene določbe.

Na podlagi 59. člena ZZVR-1 ima imetnik rastlin pravico do odškodnine za uničene rastline, rastlinske proizvode in nadzorovane predmete, za katere je pristojni inšpektor odredil ukrepe. Imetnik rastlin je do odškodnine upravičen, če:

* + obvesti pristojnega inšpektorja ali drugo uradno osebo po tem zakonu takoj, ko ugotovi pojav škodljivega organizma ali sumi o njem, in
  + je izvedel vse predpisane in odrejene ukrepe za zdravstveno varstvo rastlin.

Do sredstev za odškodnine ni upravičen imetnik rastlin, ki ni izvedel predpisanih in odrejenih ukrepov iz odločbe fitosanitarnega inšpektorja ali pravilnika o zlati trsni rumenici.

* + 1. Upravičeni stroški

Stroški, upravičeni do pomoči po tem načrtu ukrepov, so stroški, nastali po začetku veljavnosti Odločbe o določitvi razmejenih območjih zlate trsne rumenice št. U3430-39/2019-1 z dne 16. 4. 2019.

V skladu z Uredbo 702/2014/EU pomoč ne sme biti pogojena z obveznostjo upravičenca, da uporabi blago, proizvedeno v Sloveniji, ali storitve, ki jih podjetja ponujajo v Sloveniji.

Upravičen strošek pri pomoči za odpravo škode zaradi zlate trsne rumenice se izračuna na podlagi meril, kot jih določa deveti odstavek 26. člena Uredbe 702/2014/EU:

1. tržne vrednosti uničenih rastlin tik pred pojavom suma ali potrditvijo prisotnosti škodljivega organizma na rastlinah;
2. izpada dohodka zaradi obveznosti karantene, težav pri obnovi nasada ali ponovnem sajenju in obveznega kolobarjenja, naloženega v okviru javnega programa ali ukrepa.

Za izračun upravičenih stroškov v okviru tega ukrepa se upoštevajo določbe 59. člena ZZVR-1 in Pravilnika o odškodninah na področju zdravstvenega varstva rastlin (Uradni list RS, št. 27/03, 33/05, 30/07 in 74/11; v nadaljnjem besedilu: Pravilnik o odškodninah), ki določa splošne in posebne kriterije za trajne nasade, kamor spadajo tudi vinogradi.

Višino odškodnine izračuna komisija, imenovana s strani predstojnika UVHVVR, na podlagi modelnih izračunov. Modelne izračune pripravi komisija, v kateri sodelujejo strokovnjaki s področja vinogradništva in kmetijske ekonomike.

Pri izračunu odškodnine zaradi zlate trsne rumenice se v modelnih izračunih upošteva:

1. **Tržna vrednost uničenih rastlin**, ki je odvisna od starosti in gostote nasada ob uničenju ter načina sajenja (v vertikalo ali v terase). Vrednost ene rastline se izračuna tako, da se vrednost nasada deli s številom rastlin na ha. Standardna gostota pri vertikalnih vinogradih je od 3.519 do 5.530 rastlin na ha in pri terasastih vinogradih od 3.660 do 6.780 rastlin na ha. V vrednost nasada so zajeti stroški naprave in oskrbe nasada do polne rodnosti, ki vključujejo stroške materiala (sadike, gnojila, fitofarmacevtska sredstva, opora, žica, …) in storitev (analiza tal), ter stroške dela in z delom povezanih obveznosti (strojne in ročne ure: priprava zemljišča pred sajenjem, sajenje). Pri vrednosti nasada je upoštevana amortizacija, zato njegova vrednost s starostjo pada. Tržna vrednost ene rastline je višja pri mlajših rastlinah in manjši gostoti nasada.
2. **Izpad dohodka zaradi težav pri obnovi nasada ali ponovnem sajenju** zajema:
   * Izpad dohodka v naslednjih dveh letih od leta uničenja, v katerih zaradi tveganja za ponovne okužbe ne pride takoj do ponovne zasaditve (preventivna premena). Ta izpad dohodka se izračuna iz vrednosti pridelka na ha, ki se določi na podlagi zadnje objavljenih odkupnih cen po podatkih Statističnega urada Republike Slovenije (SURS), zmanjšanih za spremenljive stroške pridelave po metodologiji modelnih kalkulacij SIMAHOP. Izpad dohodka na rastlino se izračuna tako, da se izpad dohodka na ha deli s številom rastlin na ha. Izpad dohodka za dve leti se v celoti upošteva le, če uničeni nasad ne presega amortizacijske dobe za več kot 30 % (amortizacijska doba je 20 let, torej do 27 let). Če je ta meja presežena, se prizna le polovični izpad dohodka;
   * Izpad dohodka v letu uničenja, če so bile rastline uničene pred obiranjem pridelka. Ta izpad dohodka se izračuna iz vrednosti pridelka na ha v letu uničenja. Ta se prav tako določi na podlagi odkupnih cen po podatkih SURS, zmanjšanih za stroške pridelave, ki zaradi predčasnega uničenja niso nastali. Izpad dohodka na rastlino se izračuna tako, da se izpad dohodka na ha deli s številom rastlin na ha.

3. člen Pravilnika o odškodninah določa, če je imetnik uničenih rastlin za sanacijo uničenega nasada že pridobil javna sredstva Republike Slovenije, se ta del sredstev odšteje od ugotovljenega zneska odškodnine.

Od zneska, ki je podlaga za odškodnino, se odštejejo tudi kateri koli stroški, ki niso nastali neposredno zaradi te bolezni in bi jih upravičenec imel tudi v drugačnih okoliščinah.

V okviru tega ukrepa niso upravičeni stroški uničenja rastlin (izruvanje rastlin, odvoz rastlin iz okuženega vinograda, sežig ali zakop ali drug način uničenja), prav tako niso upravičeni stroški za izvajanje higienskih ukrepov.

Odškodnina za vinograde je tako višja pri mlajših nasadih in uničenju pred spravilom pridelka.

* + 1. Pogoji za pridobitev pomoči

Za pridobitev pomoči za odpravo škode zaradi zlate trsne rumenice je potrebno, poleg pogojev iz 26. člena Uredbe 702/2014/EU, vezanih na ta ukrep, upoštevati tudi splošne določbe iz Uredbe 702/2014/EU in naslednje pogoje:

* + upravičenec ima mesto pridelave na razmejenem območju v skladu z Odločbo o določitvi razmejenih območij zlate trsne rumenice,
  + upravičenec je obvestil pristojnega inšpektorja ali drugo uradno osebo takoj, ko je ugotovil pojav zlate trsne rumenice ali je sumil o njih;
  + upravičenec je izvedel vse predpisane in odrejene ukrepe v skladu z odločbo fitosanitarnega inšpektorja o odreditvi ukrepov, izdano v skladu s pravilnikom o zlati trsni rumenici.
    1. Način izplačila sredstev upravičencem

Izplačila odškodnin upravičencem se izvedejo na podlagi 59. člena ZZVR-1. Postopek za izplačilo odškodnine se začne na zahtevo vlagatelja, ki je imetnik uničenih trt. V zahtevku, ki ga vloži na UVHVVR, mora navesti zlasti vrsto in količino rastlin ter izjavo o vrsti in času izvedbe ukrepov. Vlagatelj lahko zahtevek za izplačilo odškodnine vloži najpozneje v enem letu po izdaji zapisnika pristojnega inšpektorja o izvedenih ukrepih.

O višini odškodnine po tem načrtu za posameznega upravičenca odloči UVHVVR na podlagi mnenja komisije za odškodnine ter izda odločbo v skladu z 59. členom ZZVR-1.

* + 1. Zgornja meja in intenzivnost pomoči

Pomoč za odpravo škode zaradi zlate trsne rumenice (odškodnine za uničene trte) iz točke 9.5 tega načrta ukrepov, ki jih prejme upravičenec, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem, za iste upravičene stroške, so omejeni na 100 % upravičenih stroškov v skladu s trinajstim odstavkom 26. člena Uredbe 702/2014/EU.

* + 1. Združevanje oz. kumulacija pomoči

Pomoč po tem načrtu ukrepov se lahko združuje skupaj s katerokoli drugo državno pomočjo v zvezi z istimi upravičenimi stroški, ki se deloma ali v celoti prekrivajo samo, če s takim združevanjem ni presežena največja intenzivnost pomoči iz 26. člena Uredbe 702/2014/EU.

Pomoč po tem načrtu ukrepov se lahko v zvezi z istimi upravičenimi stroški združuje s plačili iz drugega odstavka 81. člena in 82. člena Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2022/1033 Evropskega parlamenta in Sveta z dne 29. junija 2022 o spremembi Uredbe (EU) št. 1305/2013 glede posebnega ukrepa za zagotovitev izjemne začasne podpore v okviru Evropskega kmetijskega sklada za razvoj podeželja (EKSRP) kot odziv na vpliv ruske invazije na Ukrajino (UL L št. 173 z dne 30. 6. 2022, str. 34), če s takim združevanjem ni presežena intenzivnost pomoči iz 26. člena Uredbe 702/2014/EU.

Pomoč po tem načrtu ukrepov se v zvezi z istimi upravičenimi stroški lahko združuje s pomočjo de minimis, če s takim združevanjem ni presežena intenzivnost pomoči, ki je določena v 26. členu Uredbe 702/2014/EU.

Če je upravičenec, razen v primarni kmetijski proizvodnji, dejaven v enem ali več gospodarskih sektorjih ali opravlja dejavnosti, ki spadajo na področje uporabe Uredbe Komisije (EU)

št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1), zadnjič spremenjene z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami (UL L št. 215 z dne 7. 7. 2020, str. 3), (v nadaljnjem besedilu: Uredba 1407/2013/EU), se pomoč de minimis, dodeljena po tem načrtu ukrepov za dejavnosti v sektorju primarne kmetijske proizvodnje, lahko združuje s pomočjo de minimis, dodeljeno sektorjem ali dejavnostim na področju uporabe Uredbe 1407/2013/EU, do zgornje meje, določene v Uredbi 1407/2013/EU, če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo 1407/2013/EU.

Če je upravičenec, razen v primarni kmetijski proizvodnji, dejaven v sektorju ribištva in akvakulture, se pomoč de minimis, dodeljena po tem načrtu za dejavnosti v sektorju primarne kmetijske proizvodnje, lahko združuje s pomočjo de minimis, dodeljeno sektorju ribištva in akvakulture, do zgornje meje, določene v Uredbi Komisije (EU) št. 717/2014 z dne 27. junija 2014 o uporabi členov 107 in 108 Pogodbe o delovanju Evropske unije pri pomoči de minimis v sektorju ribištva in akvakulture (UL L št. 190 z dne 28. 6. 2014, str. 45), zadnjič spremenjene z Izvedbeno uredbo Komisije (EU) 2020/2008 z dne 8. decembra 2020 o spremembi uredb (EU) št. 702/2014, (EU) št. 717/2014 in (EU) št. 1388/2014 v zvezi z obdobjem njihove uporabe in drugimi ustreznimi prilagoditvami (UL L št. 414 z dne 9. 12. 2020, str. 15), (v nadaljnjem besedilu: Uredba 717/2014/EU), če upravičenec z ločitvijo dejavnosti ali stroškov zagotovi, da primarna kmetijska proizvodnja ne prejema pomoči de minimis, dodeljene v skladu z Uredbo 717/2014/EU.

* + 1. Oblika pomoči

Pomoč iz točke 9.5 tega načrta ukrepov se dodeli v obliki nepovratnih sredstev neposredno upravičencem.

* + 1. Preglednost, hramba dokumentacije in poročanje

UVHVVR predloži Ministrstvu za kmetijstvo, gozdarstvo in prehrano (v nadaljnjem besedilu: MKGP) informacije o shemi pomoči po tem načrtu ukrepov v skladu z drugim odstavkom 9. člena Uredbe 702/2014/EU za objavo na spletni strani https://www.gov.si/drzavni-organi/ministrstva/ministrstvo-za-kmetijstvo-gozdarstvo-in-prehrano. Te informacije so na voljo splošni javnosti najmanj deset let od zadnje dodelitve pomoči po tem načrtu.

UVHVVR poroča MKGP-ju o dodeljenih pomočeh po tem načrtu v skladu s pravilnikom, ki ureja način dajanja podatkov in poročanje o državnih pomočeh s kmetijskega področja.

UVHVVR hrani dokumentacijo o pomoči po tem načrtu deset let od datuma, ko je bila dodeljena zadnja individualna pomoč po tem načrtu.

* + 1. Določba o mirovanju

Pomoč iz točke 9.5 tega načrta ukrepov se upravičencem dodeli, ko MKGP izda mnenje o skladnosti sheme pomoči po tem načrtu ukrepov s pravili o državni pomoči.

1. Ukrepi v opuščenih vinogradih

Opuščeni vinogradi lahko predstavljajo tveganje za širjenje FD, ker v njih imetniki ne izvajajo zdravstvenih pregledov za ugotavljanje navzočnosti bolezenskih znamenj iz poglavja 2.6 in ne tretirajo ameriškega škržatka, kot je navedeno v poglavju 9.4.

Odstranitev opuščenih trt v okoliškem območju enot pridelave je pogoj za premike oz. izdajanje rastlinskega potnega lista, kot je navedeno v poglavju 3.

V opuščenih vinogradih v razmejenem območju fitosanitarni inšpektor odredi obdelavo in vzdrževanje, vključno s tretiranjem ameriškega škržatka. Če imetnik tega ne izvede v roku, ki ga je določil inšpektor, inšpektor odredi uničenje takega vinograda. Fitosanitarni inšpektor v primeru prijav opuščenih vinogradov izven razmejenega območja obvesti kmetijskega inšpektorja.

Če organ za potrjevanje ali izvajalci javnih pooblastil najdejo opuščen vinograd:

* obvestijo fitosanitarnega inšpektorja, če je vinograd v razmejenem območju,
* obvestijo kmetijskega inšpektorja, če je vinograd izven razmejenega območja.

1. PREGLED USPEŠNOSTI UKREPOV

Uspešnost izvedenih ukrepov spremlja UVHVVR in izvajalci programov preiskav na podlagi vizualnih pregledov oziroma vzorčenj in testiranj na podlagi programa preiskave – glej točko 8.1.

UVHVVR z odločbo prekliče žarišče okužbe in ustrezne ukrepe za izkoreninjenje, kadar se potrdi, da območje ni več okuženo s fitoplazmo FD. To je potrjeno, kadar so izpolnjeni naslednji pogoji:

(a) s programom preiskave je dokazano, da je žarišče okužbe prosto fitoplazme FD;

(b) v žarišču okužbe v dovolj dolgem obdobju ni bila ugotovljena navzočnost fitoplazme FD;

Pri sprejemanju odločitev glede preklica žarišča okužbe se upošteva vsaj naslednje dejavnike:

(a) biologijo škodljivega organizma in zadevnega prenašalca;

(b) navzočnost gostiteljskih rastlin;

(c) ekoklimatske pogoje ter

(d) verjetnost, da bodo sprejeti ukrepi za izkoreninjenje uspešni.

1. TRAJANJE URADNIH UKREPOV

Ukrepi se izvajajo na podlagi Izvedbene uredbe Komisije o določitvi ukrepov zadrževanja za fitoplazmo Grapevine flavescence dorée v določenih razmejenih območjih in odločbo UVHVVR o določitvi razmejenih območij (odločba GD UVHVVR).

Glej tudi 11. točko.

O prenehanju veljavnosti ukrepov UVHVVR obvesti v skladu s točko 15. Splošnega načrta izrednih ukrepov.

1. OCENA IN PRESOJA NAČRTA UKREPOV

V primeru povečane razširjenosti zlate trsne rumenice UVHVVR pripravi oceno veljavnih ukrepov. Pri pripravi ocene sodeluje strokovna skupina.

1. Viri in literatura

* Uredba (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES.
* Uredba o izvajanju uredb (EU) o ukrepih varstva pred škodljivimi organizmi rastlin (Uradni list RS, št. 78/19).
* Zakona o zdravstvenem varstvu rastlin (Uradni list RS, št. 62/07 – uradno prečiščeno besedilo, 36/10, 40/14 – ZIN-B in 21/18 – ZNOrg) (v nadaljnjem besedilu: ZZVR-1).
* Izvedbena uredba komisije (EU) 2019/2072 z dne 28. novembra 2019 o določitvi enotnih pogojev za izvajanje uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 s spremembami.
* Izvedbena uredba Komisije (EU) 2022/1630 z dne 21. septembra 2022 o vzpostavitvi ukrepov za zadrževanje fitoplazme Grapevine flavescence dorée na nekaterih razmejenih območjih.
* Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1), zadnjič spremenjene z Izvedbeno uredbo Komisije (EU) 2020/2008 z dne 8. decembra 2020 o spremembi uredb (EU) št. 702/2014, (EU) št. 717/2014 in (EU) št. 1388/2014 v zvezi z obdobjem njihove uporabe in drugimi ustreznimi prilagoditvami (UL L št. 414 z dne 9. 12. 2020, str. 15) (v nadaljnjem besedilu: Uredba 702/2014/EU).
* Pravilnik o ukrepih za preprečevanje širjenja in zatiranje zlate trsne rumenice (Uradni list RS, št. [48/14](http://www.uradni-list.si/1/objava.jsp?sop=2014-01-1996), [49/16](http://www.uradni-list.si/1/objava.jsp?sop=2016-01-2114) in [8/17](http://www.uradni-list.si/1/objava.jsp?sop=2017-01-0365)).
* Pravilnika o odškodninah na področju zdravstvenega varstva rastlin (Uradni list RS, št. 27/03, 33/05, 30/07 in 74/11) (v nadaljnjem besedilu: Pravilnik o odškodninah).
* Odločbe o določitvi razmejenih območij zlate trsne rumenice (fitoplazma Grapevine flavescence dorée) UVHVVR.
* Informativna karta za preiskavo škodljivega organizma fitoplazma Grapevine flavescence dorée <https://efsa.onlinelibrary.wiley.com/doi/epdf/10.2903/sp.efsa.2020.EN-1909>.
* EPPO Global Database: <https://gd.eppo.int/taxon/PHYP64>.
* Spletna stran UVHVVR: <https://gov.si/zlata-trsna-rumenica>.
* Spletna stran Integrirano varstvo rastlin: <https://www.ivr.si/skodljivec/zlata-trsna-rumenica/>.
* Spletna stran Nacionalnega inštituta za biologijo: <http://www.nib.si/zaznavanje-mikroorganizmov-rastlinskih-patogenov>.

PRILOGA 1: Navodila za spremljanje ulova ameriškega škržatka

Ulov odraslih ameriških škržatkov spremljamo z rumenimi lepljivimi ploščami (RLP). Na RLP se uspešno lovijo predvsem odrasli škržatki, kadar pa je populacija ameriškega škržatka velika, se lahko nanje ulovijo tudi ličinke nižjih razvojnih stadijev.

**Čas postavitve rumenih lepljivih plošč:**

V matičnem vinogradu, matičnjaku ali trsnici postavimo RLP v začetku julija, ko se običajno začnejo pojavljati odrasli škržatki.

V vinogradu za pridelavo grozdja postavimo RLP po prvem opravljenem zatiranju ameriškega škržatka,

Natančnejši čas postavitve RLP za posamezna območja v Sloveniji napove Javna služba zdravstvenega varstva rastlin na podlagi spremljanja razvoja ameriškega škržatka. Napovedi so objavljene v prognostičnih obvestilih na spletni strani Agrometeorološkega portala RS <http://agromet.mkgp.gov.si/pp/>.

**Način postavitve in število rumenih lepljivih plošč**

V vinograd za pridelavo grozdja, matični vinograd, trsnico ali matičnjak izobesimo najmanj 3 RLP. Če je površina večja od 2 ha, število plošč ustrezno povečamo, kot je navedeno v preglednici spodaj.

V brajdah in ohišnicah izobesimo vsaj 2 RLP.

Priporočljivo je, da plošče izobesimo v sredino vinograda, matičnjaka ali trsnice in ne v robne vrste ali na konec vrste.

V matičnem vinogradu, matičnjaku ali vinogradu za pridelavo grozdja ter v brajdah in ohišnicah izobesimo plošče v senčni del trte na žico ali trto, ker se škržatki najraje zadržujejo v senci.

V trsnici izobesimo plošče na količke, ki jih postavimo na grebenih.

Pri tem pazimo, da se plošče ne prilepijo na listje trte.

**Preglednica 1: število rumenih lepljivih plošč glede na površino vinograda za pridelavo grozdja, matičnega vinograda, matičnjaka ali trsnice.**

|  |  |
| --- | --- |
| Površina (ha) | Število rumenih lepljivih plošč |
| do 2 | 3 |
| nad 2 do 5 | 6 |
| nad 5 | 9 |

**Pregledovanje plošč in beleženje podatkov**

RLP pregledujemo 1 x tedensko, pri pregledu s plošče odstranimo ulovljene škržatke. Ulov redno beležimo. Plošče je treba menjavati na 14 dni, ker lepilo sčasoma popusti, posledično se škržatki slabše lovijo. .

Ulov ameriškega škržatka spremljamo v vinogradih za pridelavo grozdja do konca avgusta, v matičnih vinogradih, matičnjakih in trsnicah pa do sredine septembra.

Kdor ameriškega škržatka ne pozna, se lahko obrne na Javno službo zdravstvenega varstva rastlin ali si pomaga s Pripomočkom za prepoznavanje različnih razvojnih stadijev ameriškega škržatka na povezavi (http://projects.nib.si/fdgameplan/wp-content/uploads/sites/46/2016/04/fotografije-preimaginalni-stadiji-imago-A%C5%A0.pdf).

Kontaktni podatki institucij, ki so vključene v javno službo zdravstvenega varstva rastlin, so dostopni na spletni strani Uprave

<https://www.gov.si/zlata-trsna-rumenica/>

Spremljanje ulova ameriškega škržatka je opisano tudi v zloženki o zlati trsni rumenici in ameriškem škržatku, ki je objavljen na spletni strani Uprave <https://www.gov.si/zlata-trsna-rumenica/>.

|  |  |
| --- | --- |
| Rumena plošča postavljena v vinogradu | Ulovljeni odrasli ameriški škržatki na rumeni lepljivi plošči |
| Fotografija 1: Rumena lepljiva plošča v vinogradu. | Fotografija 2: Ulovljeni odrasli ameriški škržatki na rumeni lepljivi plošči. |

PRILOGA 2: Navodila za zatiranje ameriškega škržatka s fitofarmacevtskimi sredstvi

Za uspešno preprečevanje širjenja okužb s FD je nujno čim bolj znižati populacijo prenašalca ameriškega škržatka. Zatiranje ameriškega škržatka je poleg odstranjevanja okuženih trt ključni ukrep za preprečevanje širjenja FD.

Fitofarmacevtska sredstva za zatiranje ameriškega škržatka na razmejenih območjih zlate trsne rumenice so navedena v preglednici 1.

Števila obveznih tretiranj v razmejenih območjih za zadrževanje so določena po občinah in so navedena v preglednicah 2, 3 in 4.

V preglednicah 5, 6, 7, 8, 9, 10 in 11 so navedeni okvirni roki zatiranja in fitofarmacevtska sredstva.

**Natančnejše roke zatiranja napove Javna služba zdravstvenega varstva rastlin na Kmetijsko gozdarskih zavodih Nova Gorica, Novo mesto in Maribor ter na Inštitutu za hmeljarstvo in pivovarstvo Slovenije in na Kmetijskem inštitutu Slovenije. Napovedi so objavljene v prognostičnih obvestilih**, ki so dostopna na spletni strani [Agrometeorološkega portala RS](http://agromet.mkgp.gov.si/pp/), kjer se je mogoče naročiti na prejemanje prognostičnih obvestil po elektronski pošti.

1. Fitofarmacevtska sredstva za zatiranje ameriškega škržatka na razmejenih območjih zlate trsne rumenice

Fitofarmacevtska sredstva, ki imajo dovoljenje za zatiranje ameriškega škržatka ter podatki o številu dovoljenih tretiranj, o karenci ter o datumu veljavnosti dovoljenja so v preglednici 1.

Opozarjamo, da podatki odražajo stanje na dan 18. 4. 2023, zato je potrebno pred vsako uporabo preveriti status registracije sredstev zaradi morebitnih sprememb.

**Izvajalci dejavnosti morajo vsa fitofarmacevtska sredstva uporabljati v skladu z navodili za uporabo in navedbami na etiketi**. **Vsa sredstva, ki so dovoljena za zatiranje ameriškega škržatka, so nevarna za čebele. Zato je pomembno, da se prvo zatiranje opravi takrat, ko je trta že povsem zaključila cvetenje. Pred uporabo insekticida je treba pokositi cvetočo podrast v vinogradu oziroma na drug način preprečiti, da bi jo FFS doseglo. Pri uporabi je treba upoštevati Pravilnik o pravilni uporabi fitofarmacevtskih sredstev (Uradni list RS, št. 71/14, 28/18, 56/22 in 155/22).**

**Preglednica 1: Fitofarmacevtska sredstva za zatiranje ameriškega škržatka na razmejenih območjih zlate trsne rumenice in povzetki omejitev uporabe na dan 9. 6. 2023**

| Pripravek | Aktivna snov | Odmerek/ha | Število dovoljenih tretiranj v  rastni dobi | Karenca  (št. dni) | Datum veljavnosti |
| --- | --- | --- | --- | --- | --- |
| Mospilan 20 SG1 | acetamiprid | 0,375 kg/ha | eno | 42 | 3.5.-2.9.2023 |
| Sivanto prime | flupiradifuron | 0,5 l/ha | eno | 14 | 9.12.2025 |
| Movento SC 100 MU | spirotetramat | 0,7 l/ha | dve | 142  karenca ni potrebna3 | 30.4.2025 |
| Decis 2,5 EC4 | deltametrin | 0,5 l/ha | eno5  dve6 | 142  karenca ni potrebna3 | 31.10.2024 |
| Decis 100 ECMU | deltametrin | 75 ml/ha | Eno7 | 7 | 31.10.2024 |
| Mavrik 240 EW8 | tau-fluvalilnat | 0,2 /ha | dve | 21 | 31. 5. 2025 |
| Flora verde MU | piretrin | 1,6 l/ha | tri | 3 | 31.8.2023 |
| Biotip floral MU | piretrin | 1,6 l/ha | tri | 3 | 31.8.2023 |

1 sredstvo ima v letu 2023 dovoljenje za nujne primere za zatiranje ameriškega škržatka v vinogradih za pridelavo vinskega in namiznega grozdja, v matičnih vinogradih, trsnicah in matičnjakih in sicer od 3. 5. 2023 do 2. 9. 2023

2 karenca za vinsko in namizno grozdje (vključno z matičnimi vinogradi)

3 karenca za trsnice in matičnjake

4 s pripravkoma Decis 2,5 EC in se zaradi zaščite čebel in drugih žuželk opraševalcev lahko tretira le po cvetenju (od BBCH 71 do 75), Poznejše tretiranje se ne dovoli zaradi tveganja za neciljne organizme, aplikacija se opravi v nočnem času dve uri po sončnem zahodu in največ dve uri pred sončnim vzhodom.

5 v vinogradih za pridelavo grozdja in matičnih vinogradih

6 v matičnjakih in trsnicah

7 Decis 100 EC se lahko uporabi v fenofazah po BBCH od 15 do 89.

8 Na trti za pridelavo vinskega in jedilnega grozdja, vključno z matičnimi vinogradi, matičnjaki in trsnicami

MU – manjša uporaba; učinkovitost in fitotoksičnost sredstva pri uporabi na vinski trti ni bila preverjena, zato odgovornost v zvezi z uporabo (učinkovitost in fitotoksičnost) sredstva na vinski trti prevzame uporabnik.

1. Zatiranje ameriškega škržatka v vinogradih za pridelavo grozdja, brajdah in ohišnicah v razmejenem območju za zadrževanje

Razmejeno območje za zadrževanje je sestavljeno iz okuženega območja in varovalnega pasu. Okuženo območje razmejenega območja je območje, v katerem se izvajajo ukrepi obvladovanja (zadrževanja) zlate trsne rumenice. Varovalni pas razmejenega območja je območje, v katerem se izvajajo ukrepi izkoreninjenja zlate trsne rumenice. Žarišče okužbe je okuženo območje v varovalnem pasu razmejenega območja za zadrževanje, v katerem se izvajajo ukrepi izkoreninjenja.

**V vinogradih za pridelavo grozdja ter v brajdah in ohišnicah je obvezno zatiranje ameriškega škržatka v celotnem razmejenem območju: v okuženem območju, varovalnem pasu in v žariščih okužbe**.

* 1. Vinogradi za pridelavo grozdja
     1. Integrirano varstvo trte

Število obveznih tretiranj v vinogradih za pridelavo grozdja v razmejenih območjih je pri integriranem varstvu določeno po občinah.

Seznam občin ter obvezno število tretiranj je navedeno v preglednicah 2, 3 in 4 .

**Preglednica 2: Število obveznih tretiranj ameriškega škržatka v okuženem območju in v varovalnem pasu v severovzhodni Sloveniji (Štajerska, in Prekmurje)**

| Območje in institucija | Občine | Število obveznih tretiranj letno |
| --- | --- | --- |
| Okuženo območje v Prekmurju KGZS - Zavod Maribor | Lendava, Dobrovnik | 3 tretiranja |
| Okuženo območje in varovalni pas  KGZS - Zavod Maribor | Ljutomer, Ormož, Razkrižje, Sveti Tomaž, Sveti Jurij ob Ščavnici, Trnovska vas, Destrnik | 3 tretiranja |
| Varovalni pas vključno z žarišči okužbe (ob okuženem območju, Štajerska)  KGZS - Zavod Maribor | Sveti Andraž, Juršinci, Gorišnica, Dornava | 3 tretiranja |
| Varovalni pas vključno z žarišči okužbe (ob okuženem območju, Štajerska)  KGZS - Zavod Maribor | Zavrč, Cirkulane, Markovci, Ptuj, Duplek, Lenart, Sveta Trojica v Slovenskih goricah, Cerkvenjak, Gornja Radgona, Radenci, Križevci | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe (Prekmurje)  KGZS - Zavod Maribor | Moravske toplice, Puconci, Kobilje | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe (Štajerska)  KGZS – Zavod Maribor | Veržej, Križevci, Apače, Sveta Ana, Šentilj, Kungota, Pesnica, Sveti Jurij v Slovenskih goricah, Benedikt, Maribor, Hoče-Slivnica, Rače-Fram, Miklavž na Dravskem polju, Starše, Hajdina, Videm, Kidričevo, Slovenska Bistrica, Poljčane, Makole, Majšperk, Podlehnik, Oplotnica, Žetale, Središče ob Dravi | 2 tretiranji |
| Varovalni pas vključno z žarišči okužbe (Prekmurje)  KGZS - Zavod Maribor | Tišina, Murska Sobota, Beltinci, Odranci, Črenšovci, Velika Polana, Turnišče, Cankova, Rogašovci, Grad, Kuzma, Gornji Petrovci, Šalovci, Hodoš | 2 tretiranji |
| Varovalni pas vključno z žarišči okužbe (Štajerska)  Inštitut za hmeljarstvo in pivovarstvo Slovenije | Bistrica ob Sotli | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe (Štajerska)  Inštitut za hmeljarstvo in pivovarstvo Slovenije | Zreče, Vojnik, Slovenske Konjice, Rogaška Slatina, Rogatec, Šentjur, Šmarje pri Jelšah, Podčetrtek, Kozje | 2 tretiranji |

V preglednicah 2 in 3 je navedeno, da lahko v določenih občinah na Štajerskem in v Prekmurju (občine Zavrč, Cirkulane, Markovci, Ptuj, Duplek, Lenart, Sveta Trojica v Slovenskih goricah, Cerkvenjak, Gornja Radgona, Radenci, Križevci, Moravske toplice, Puconci, Kobilje in Bistrica ob Sotli) ter v Posavju (občina Krško) imetnik zmanjša število tretiranj s treh na dve tretiranji, če sam spremlja ulov odraslih škržatkov z rumenimi lepljivimi ploščami in so po opravljenem 2. tretiranju ulovljeni manj kot 4 škržatki na eno ploščo na teden. V takem primeru mora imetnik spremljati ulov ameriškega škržatka z rumenimi lepljivimi ploščami in redno zapisovati število ulovljenih škržatkov, kot je navedeno v navodilih v prilogi 1 načrta ukrepov. Zmanjšanje števila tretiranj s treh na dve tretiranji velja le za vinograd, v katerem imetnik spremlja ulov ameriškega škržatka in zapisuje število ulovljenih škržatkov v skladu s prilogo 1 načrta ukrepov. Če v teh občinah v vinogradih ne spremlja ameriškega škržatka, kot je določeno v navodilih v prilogi 1 načrta ukrepov, mora opraviti 3 tretiranja.

**Preglednica 3: Seznam občin in število obveznih tretiranj na območju Jugovzhodne Slovenije (Posavje, Dolenjska in Bela krajina)**

|  |  |  |
| --- | --- | --- |
| Območje in institucija | Občine | Število tretiranj |
| Okuženo območje in varovalni pas (vključno z žarišči okužbe)  KGZS – Zavod NM | Dolenjske Toplice, Straža, Mirna peč, Novo mesto, Šentjernej, Kostanjevica na Krki, Brežice | 3 tretiranja |
| Varovalni pas vključno z žarišči okužbe  KGZS – Zavod Novo mesto | Krško | 3 tretiranja; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 2. tretiranju ulovljeni manj kot 4 škržatki na eno ploščo na teden, 3. tretiranja ni treba opraviti. |
| Varovalni pas vključno z žarišči okužbe  KGZS – Zavod Novo mesto | Žužemberk, Trebnje, Mirna, Šentrupert, Mokronog-Trebelno, Sevnica, Šmarješke Toplice, Škocjan, Semič, Črnomelj, Metlika | 2 tretiranji |

**Preglednica 4: Seznam občin in število obveznih tretiranj na območju Zahodne Slovenije (Primorska)**

| Območje in institucija | Občine | Število tretiranj |
| --- | --- | --- |
| Okuženo območje in varovalni pas vključno z žarišči okužbe  KGZS – Zavod Nova Gorica | Piran, Izola, Koper, Ankaran, Sežana, Komen, Renče-Vogrsko | 2 tretiranji; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 1. tretiranju ulovljeni manj kot 4 škržatki na eno ploščo na teden, 2. tretiranja ni treba opraviti. |
| Varovalni pas vključno z žarišči okužbe  KGZS – Zavod Nova Gorica | Brda, Nova Gorica, Šempeter-Vrtojba, Miren-Kostanjevica, Ajdovščina, Vipava, Divača, Hrpelje-Kozina | 2 tretiranji; če imetnik sam spremlja ulov odraslih škržatkov z rumenimi lepljivimi ploščami v skladu z načrtom ukrepov in so po 1. tretiranju ulovljeni manj kot 4 škržatki na eno ploščo na teden, 2. tretiranja ni treba opraviti. |

V preglednici 4 je navedeno, da lahko imetnik v občinah v okuženem območju in varovalnem pasu zmanjša število tretiranj z dveh na eno tretiranje, če sam spremlja ulov odraslih škržatkov z rumenimi lepljivimi ploščami in so po opravljenem 1. tretiranju ulovljeni manj kot 4 škržatki na eno ploščo na teden. V takem primeru mora imetnik spremljati ulov ameriškega škržatka z rumenimi lepljivimi ploščami in redno zapisovati število ulovljenih škržatkov, kot je navedeno v navodilih v prilogi 1 načrta ukrepov. Zmanjšanje števila tretiranj z dveh na eno tretiranje velja le za vinograd, v katerem imetnik spremlja ulov ameriškega škržatka in zapisuje število ulovljenih škržatkov v skladu s prilogo 1 načrta ukrepov. Če v teh občinah v vinogradih ne spremlja ameriškega škržatka, kot je določeno v navodilih v prilogi 1 načrta ukrepov, mora opraviti 2 tretiranji.

**Okvirni roki zatiranja ameriškega škržatka in fitofarmacevtska sredstva** so za Štajersko in Prekmurje (območje KGZS – Zavod Maribor in IHPS) ter za območje Posavja, Dolenjske in Bele krajine (območje KGZS – Zavod Novo mesto) navedeni v preglednici 5 in za Primorsko (območje KGZS – Zavod Nova Gorica) v preglednici 6.

**Preglednica 5: Okvirni roki zatiranja ameriškega škržatka v vinogradih za pridelavo grozdja v razmejenem območju SV Slovenije (Štajerska in Prekmurje; območje KGZS – Zavod Maribor in IHPS) in JV Slovenije (Posavje, Dolenjska, Bela krajina; območje KGZS – Zavod Novo mesto)**

| Tretiranje / Okvirni termin | Fenološka faza razvoja trte | Razvojni stadij ameriškega škržatka | Pripravek | Opombe |
| --- | --- | --- | --- | --- |
| 1. tretiranje:  sredina junija do konca junija | **Po končanem cvetenju**  BBCH 69 | Ličinke L1– L3  (2-4 tedne po začetku izleganja) | **Mospilan 20 SG ali**  **Sivanto prime ali Movento SC 100** | Po končanem cvetenju vinske trte!  **Pripravki Mospilan 20 SG, Sivanto prime in Movento SC 100 imajo sistemično delovanje.**  **Sredstvi Mospilan 20 SG in Sivanto prime lahko v eni rastni dobi uporabimo le enkrat.** |
| 2. tretiranje:  običajno 3 tedne po 1. tretiranju (do 15. julija) | BBCH  od 71 dalje | Ličinke L2 do L5, prvi odrasli škržatki | Sivanto prime ali  Movento SC 100 ali  Decis 2,5 EC ali Decis 100 EC ali  Mavrik 240 EW | Prednost dajemo pripravku Sivanto prime, če ga nismo uporabili že pri prvem tretiranju, ali Movento SC 100.  Pripravek na podlagi aktivne snovi deltametrin (Decis 2,5 EC ali Decis 100 EC) lahko uporabimo samo enkrat v rastni dobi. |
| 3. tretiranje  konec julija/začetek avgusta | BBCH od 81 dalje | Odrasli škržatki | Biotip floral ali  Flora verde ali  Movento SC 100 ali  Sivanto prime  ali  Decis 100 EC ali  Mavrik 240 EW | V primerih, ko je treba opraviti še 3. tretiranje.  Seznam občin s številom tretiranj je v preglednicah 2 in 3.  Decis 100 EC se lahko uporabi v fenofazah od BBCH 15 do 89.  Mavrik 240 EW ima karenco 21 dni |

**Pri prvem tretiranju** uporabimo pripravek Mospilan 20 SG ali Sivanto prime ali Movento SC 100. Ti pripravki imajo sistemičen – rezidualni način delovanja in učinkovito zatirajo ameriškega škržatka za obdobje cca. 3 tednov. Ostala sredstva s kontaktnim načinom delovanja iz preglednice 1 so učinkovita krajše obdobje (v povprečju le en teden). Za prvo tretiranje je zaradi antirezistentne strategije priporočljivo uporabiti pripravek Mospilan 20 SG ali Sivanto prime.

**Drugo tretiranje**: če je bil pri prvem tretiranju uporabljen Mospilan 20 SG ali Sivanto prime, za drugo tretiranje priporočamo uporabo pripravka Movento SC 100 ali Decis 2,5 ali Decis 100 EC ali Mavrik 240 EW. Aktivno snov deltametrin (Decis 2,5 EC ali Decis 100 EC) lahko uporabimo samo enkrat v rastni sezoni. Pripravek Mavrik 240 EW lahko uporabimo 2 krat v rastni sezoni.

**Pri tretjem tretiranju** imajo prednost kontaktni pripravki: Biotip floral, Flora verde ali Decis 100 EC ali Mavrik 240 EW. Aktivno snov deltametrin lahko uporabimo samo 1 x v rastni sezoni.

Uporabimo lahko tudi pripravek Sivanto prime. Pri tem je treba upoštevati, da se lahko Sivanto prime uporabi samo 1 x v sezoni. Če so vremenske razmere ustrezne – če je zračna vlaga visoka, npr. takoj po dežju, lahko uporabimo tudi pripravek Movento SC 100. Movento SC 100 lahko uporabimo 2 x v rastni sezoni.

**Ne glede na možnost zmanjšanja števila tretiranj je zaradi preverjanja učinkovitosti tretiranja in poznavanja stanja v vinogradih za pridelavo grozdja priporočljivo,** da vinogradniki sami povsod, predvsem pa v razmejenih območjih zlate trsne rumenice, spremljajo ulov ameriškega škržatka z rumenimi lepljivimi ploščami, kot je opisano v navodilih v prilogi 1 načrta ukrepov.

**Preglednica 6: Okvirni roki zatiranja ameriškega škržatka v vinogradih za pridelavo grozdja v razmejenem območju v zahodni Sloveniji (Primorska) ter ustrezna fitofarmacevtska sredstva.**

| Tretiranje / Okvirni termin | Fenološka faza razvoja trte | Razvojni stadij ameriškega škržatka | Pripravek | Opombe |
| --- | --- | --- | --- | --- |
| 1. tretiranje:  sredina junija do konca junija | **Po končanem cvetenju**  BBCH 69 | Ličinke L1– L3  (2-4 tedne po začetku izleganja) | **Mospilan 20 SG ali**  **Sivanto prime ali Movento SC 100** | Po končanem cvetenju vinske trte!  **Pripravki Mospilan 20 SG, Sivanto prime in Movento SC 100 imajo sistemično delovanje.**  **Sredstva Mospilan 20 SG, Sivanto prime lahko v eni rastni dobi uporabimo le enkrat.** |
| 2. tretiranje:  običajno 3 tedne po 1. tretiranju (do 15. julija) | BBCH  od 71 dalje | Ličinke L2 do L5, prvi odrasli škržatki | Sivanto prime ali  Movento SC 100 ali  Decis 2,5 EC ali Decis 100 EC ali  Mavrik 240 EW | V primerih, ko je treba opraviti 2. tretiranje:  Prednost dajemo pripravku Sivanto prime, če ga nismo uporabili pri prvem tretiranju, ali Movento SC 100. Pripravke na podlagi aktivne snovi Deltametrin (Decis 2,5 EC ali Decis 100 EC) lahko uporabimo samo enkrat v rastni sezoni.  Mavrik 240 EW ima karenco 21 dni. |

* + 1. Ekološka pridelava

V ekološki pridelavi so na celotnem razmejenem območju obvezna najmanj 3 tretiranja.

Okvirni termini in sredstva za zatiranje ameriškega škržatka so v preglednici 7. Zaradi boljše učinkovitosti zatiranja je priporočljivo, da se pri uporabi sredstev na osnovi piretrina škropilni brozgi doda ustrezno močilo oz. adjuvant.

**Pomembno:** uporabi se močila, ki so dovoljena v ekološki pridelavi.

**Preglednica 7: Okvirni roki zatiranja ameriškega škržatka v vinogradih za pridelavo grozdja v ekološki pridelavi na razmejenem območju in ustrezna FFS.**

| Tretiranje / Okvirni termin | Fenološka faza razvoja trte | Razvojni stadij ameriškega škržatka | Pripravek | Opombe |
| --- | --- | --- | --- | --- |
| 1. tretiranje:  sredina junija do konca junija | Po končanem cvetenju  BBCH 69 | Ličinke L1– L3  (2-4 tedne po začetku izleganja) | Flora verde ali  Biotip floral | Po končanem cvetenju vinske trte! |
| 2. tretiranje: 7 do 10 dni po 1. tretiranju | BBCH od 71 dalje | Ličinke L2 do L5, prvi odrasli škržatki | Flora verde ali  Biotip floral | Pripravka Flora verde in Biotip floral sta registrirana tudi proti grozdnim sukačem. |
| 3. tretiranje: 7 do 10 dni po 2. tretiranju |  | Ličinke L2 do L5, prvi odrasli škržatki | Flora verde ali  Biotip floral | Pripravka Flora verde in Biotip floral sta registrirana tudi proti grozdnim sukačem. |

* + 1. Brajde in ohišnice

V brajdah in ohišnicah v razmejenem območju zlate trsne rumenice je obvezno **vsaj eno tretiranje** v rastni sezoni.

Seznam razmejenih območij je v točki 6.

Izven razmejenih območij zatiranje ameriškega škržatka ni obvezno, je pa priporočljivo

V brajdah in ohišnicah se lahko uporabljata pripravka Flora verde in Biotip floral. Oba pripravka je mogoče kupiti v prodajalnah FFS tudi brez potrdila za izvajalce ukrepov varstva rastlin.

Opravimo vsaj eno tretiranje po končanem cvetenju vinske trte, kar je običajno konec junija ali v začetku julija.

Obenem je priporočljivo, da v začetku julija na brajdi izobesimo rumene lepljive plošče, kot je opisano v navodilih v prilogi 1 načrta ukrepov.

1. Matični vinogradi, matičnjaki in trsnice

V matičnih vinogradih, matičnjakih in trsnicah je obvezno zatiranje ameriškega škržatka povsod po Sloveniji, to je v razmejenih območjih in izven njih. **Obvezno je treba opraviti najmanj tri tretiranja proti ameriškemu škržatku, obenem pa morajo imetniki spremljati ulov ameriškega škržatka z rumenimi lepljivimi ploščami**, kot je navedeno v navodilih v prilogi 1 načrta ukrepov. **Če je na rumeno lepljivo ploščo po tretjem tretiranju še ulovljen vsaj en škržatek, je treba tretiranje ponoviti. To tretiranje je namenjeno predvsem zatiranju škržatkov, ki v matični vinograd, matičnjak ali trsnico priletijo iz okolice.**

Pomembno:

* Pri prvem in drugem tretiranju dajemo prednost pripravkoma Mospilan 20 SG ali Sivanto prime, ki sta sistemična insekticida z rezidualnim delovanjem. Pri tem je treba upoštevati, da se lahko pripravka uporabita le enkrat v isti rastni sezoni. Zatiranje lahko opravimo tudi s pripravkom Movento SC 100, s katerim obenem zatiramo tudi trtno uš.
* V matičnih vinogradih je treba paziti na karenčno dobo.

**Okvirni roki zatiranja ameriškega škržatka v matičnih vinogradih, matičnjakih in trsnicah in pripravki so navedeni v preglednicah 8, 9 in 10.**

**Preglednica 8: Okvirni roki in pripravki za zatiranje ameriškega škržatka v matičnih vinogradih.**

| Tretiranje/ Okvirni termin | Fenološka faza razvoja trte | Razvojni stadij ameriškega škržatka | Pripravek | Opombe |
| --- | --- | --- | --- | --- |
| 1. tretiranje  sredina junija do konca junija | Po končanem cvetenju  BBCH 69 | Ličinke L1– L3  (2-4 tedne po začetku izleganja) | Mospilan 20 SG\* ali  Sivanto prime\* ali  Movento SC 100\*\* | \*pripravek je na isti površini dovoljeno uporabiti **samo enkrat letno**  \*\* Movento lahko uporabimo dvakrat. S tem tretiranjem obenem zatiramo tudi trtno uš  \*\*\*S tem tretiranjem lahko zatiramo tudi grozdne sukače.  \*\*\*Pripravke na podlagi aktivne snovi deltametrin (Decis 2,5 EC ali Decis 100 EC) lahko uporabimo samo enkrat v rastni sezoni. |
| 2. tretiranje  okoli 2 do 3 tedne po 1. tretiranju (do 15. julija) | BBCH  od 71 dalje | Ličinke L2 do L5, prvi odrasli škržatki | Sivanto prime\* ali  Movento SC 100\*\* ali  Decis 2,5 EC\*\*\* ali  Decis 100 EC |
| 3. tretiranje  konec julija | BBCH  -do 81 | Odrasli škržatki | Sivanto prime\* ali  Movento SC 100\*\* ali Decis\*\*\* 100 EC ali  Mavrik 240 EW |
| 4. tretiranje |  | Odrasli škržatki | Biotip floral,  Flora verde  ali Decis 100 EC\*\*\*  ali  Mavrik 240 EW | V primeru, če se na rumeno lepljivo ploščo ulovi vsaj en škržatek.  Decis 100 EC se lahko uporabi v fenofazah od BBCH 15 do 89.  Mavrik ima karenco 21 dni. |

**Preglednica 9: Okvirni roki in pripravki za zatiranje ameriškega škržatka v matičnjakih.**

| Tretiranje/ Okvirni termin | Fenološka faza razvoja trte | Razvojni stadij ameriškega škržatka | Pripravek | Opombe |
| --- | --- | --- | --- | --- |
| 1. tretiranje  sredina junija do konca junija | Po končanem cvetenju  BBCH 69 | Ličinke L1– L3  (2-4 tedne po začetku izleganja) | Mospilan 20 SG\* ali  Sivanto prime\* ali  Movento SC 100\*\* | \*pripravek je na isti površini dovoljeno uporabiti samo **enkrat letno**  \*\* Movento lahko uporabimo dvakrat. S tem tretiranjem obenem zatiramo tudi trtno uš.  Pripravek Decis 2,5 EC lahko uporabimo 2-krat v rastni dobi. |
| 2. tretiranje  okoli 2 do 3 tedne po 1. tretiranju (do 15. julija) | od BBCH  71 dalje | ličinke L2 do L5, prvi odrasli škržatki | Mospilan 20 SG\* ali  Sivanto prime\* ali  Movento SC 100\*\* ali  Decis 2,5 EC |
| 3. tretiranje  konec julija | od BBCH  81 dalje | Odrasli škržatki | Mospilan 20 SG\* ali  Sivanto prime\* ali  Movento SC 100\*\* ali  Mavrik 240 EW |
| 4. tretiranje  - avgust |  | Odrasli škržatki | Mavrik 240 EW | V primeru, če se v avgustu na rumeno lepljivo ploščo ulovi vsaj en škržatek. |

**Preglednica 10: Okvirni roki in pripravki za zatiranje ameriškega škržatka v trsnicah**

| Tretiranje/ Okvirni termin | Razvojni stadij ameriškega škržatka | Pripravek | Opombe |
| --- | --- | --- | --- |
| 1. tretiranje  sredina junija do konca junija | Ličinke L1– L3  (2-4 tedne po začetku izleganja) | Mospilan 20 SG\* ali  Sivanto prime\* ali  Movento SC 100\*\* | \*Pripravek je na isti površini dovoljeno uporabiti samo **enkrat letno.**  \*\* Movento lahko uporabimo dvakrat. S tem tretiranjem obenem zatiramo tudi trtno uš.  Pripravek Decis 2,5 EC lahko uporabimo 2-krat v rastni dobi. |
| 2. tretiranje  običajno 3 tedne po 1. tretiranju: do 15. julija | Ličinke L2 do L5, prvi odrasli škržatki | Mospilan 20 SG\* ali  Sivanto prime\* ali  Movento SC 100\*\* ali  Decis 2,5 EC |
| 3. tretiranje: konec julija | Odrasli škržatki | Mospilan 20 SG\* ali  Sivanto prime\* ali  Movento SC 100\*\* ali  Decis 2,5 EC ali  Mavrik 240 EW |
| 4. tretiranje  avgust | Odrasli škržatki | Mavrik 240 EW | V primeru, če se na rumeno lepljivo ploščo ulovi vsaj en škržatek |

1. Vinogradi za pridelavo grozdja izven razmejenih območij zlate trsne rumenice

**Izven razmejenih območij zlate trsne rumenice** zatiranje ameriškega škržatka v vinogradih za pridelavo grozdja ni obvezno, je pa priporočljivo opraviti vsaj eno tretiranje, če je ameriški škržatek v njih navzoč, oziroma, če je populacija velika. **Na splošno pa je za poznavanja stanja v vinogradih za pridelavo grozdja priporočljivo, da vinogradniki tudi izven razmejenih območij sami spremljajo ulov** ameriškega škržatka z rumenimi lepljivimi ploščami, kot je opisano v navodilih v prilogi 1 načrta ukrepov.

Okvirni roki in sredstva so navedeni v preglednici 11.

**Preglednica 11: Termini zatiranja ameriškega škržatka v vinogradih za pridelavo grozdja izven razmejenih območij in ustrezna fitofarmacevtska sredstva.**

| Tretiranje/ Okvirni termin | Fenološka faza razvoja trte | Razvojni stadij ameriškega škržatka | Pripravek | Opombe |
| --- | --- | --- | --- | --- |
| Sredina junija do konca junija | Po končanem cvetenju  BBCH 69 | Ličinke L1– L3  (2-4 tedne po začetku izleganja) | Mospilan 20 SG ali  Sivanto prime ali  Decis 2,5 EC\*\*\* ali Decis 100 EC\*\*\* ali  Mavrik 240 EW ali  Flora verde ali  Biotip floral | Po končanem cvetenju vinske trte!  Pri izbiri sredstev damo prednost pripravku Mospilan 20 SG ali Sivanto prime.  Pripravke na podlagi aktivne snovi Deltametrin (Decis 2,5 EC ali Decis 100 EC) lahko uporabimo samo enkrat v rastni sezoni. |

1. Aplikacija fitofarmacevtskih sredstev

**Cvetoča podrast v vinogradih** mora biti v času tretiranja z insekticidi zaradi varovanja čebel in drugih opraševalcev pokošena oziroma mora biti na drug način preprečeno, da bi jo FFS doseglo. Aplikacija mora biti izvedena na način, da se prepreči zanašanje škropilne brozge na sosednje parcele.

**Za doseganje večje učinkovitosti delovanja insekticidov** priporočamo njihovo uporabo v večernih oziroma nočnih urah in ob uporabi močil. Rastline v času aplikacije ne smejo biti v stresu (npr. vročinski stres), sicer se učinkovitost sredstva lahko zmanjša. **S pripravkom Decis 2,5 EC** se sme tretirati le v nočnem času in sicer dve uri po sončnem zahodu in največ dve uri pred sončnim vzhodom.

**Insekticidov na osnovi a.s. piretrin** (Flora verde in Biotip floral) se ne sme uporabljati v vročini in na neposredni sončni svetlobi. Priporoča se uporabo v večernih urah in pri nižjih temperaturah zraka. Ob njihovi uporabi rastline temeljito omočimo tudi na spodnji strani listov, kjer se običajno nahaja ameriški škržatek. Pripravki iz skupine piretroidov za dobro delovanje potrebujejo ustrezen pH in sicer pod 6,5.

Da dosežemo **dobro omočenost rastlin** in povečamo učinkovitost insekticidov, priporočamo povečano porabo vode (vsaj 400 l vode/ha**) in uporabo močil**. Učinkovitost sredstev za zatiranje ameriškega škržatka je zelo odvisna od učinkovitega nanosa, zato je priporočljiva uporaba klasičnih pršilnikov.

Za pripravek **Movento SC 100** je zaradi doseganja persistentnega učinka obvezna **samostojna uporaba.** Mešanje z drugimi fitofarmacevtskimi sredstvi se odsvetuje zaradi možne zmanjšane učinkovitosti tega sredstva.

1. Podatki o fitofarmacevtskih sredstvih
   1. Mospilan 20 SG

Sredstvo **Mospilan 20 SG** se uporablja kot sistemični dotikalni in želodčni insekticid za zatiranje ameriškega škržatka na trti za pridelavo vinskega in namiznega grozdja, v matičnih vinogradih, trsnicah in matičnjakih. Uporabi se v odmerku 0,375 kg/ha pri porabi vode do 1000 l/ha. Z njim se lahko tretira v fenološki fazi od konca cvetenja do faze, ko so jagode v velikosti graha in grozdiči povešeni (BBCH 69/75).

Na istem zemljišču se ga sme uporabiti največ **1- krat v eni rastni dobi in samo na podlagi napovedi Javne službe zdravstvenega varstva rastlin.**

Sredstvo ima dovoljenje za nujne primere iz varstva rastlin in se sme uporabljati **od 3. 5. do 2. 9. 2023, skladno z navodili za uporabo.**

* 1. Sivanto prime

Sredstvo **Sivanto prime** se uporablja na trti za pridelavo vinskega in namiznega grozdja, v matičnih vinogradih, matičnjakih ter trsnicah za zatiranje zelenega škržatka (*Empoasca vitis*) in ameriškega škržatka (*Scaphoideus titanus*) v odmerku 0,5 L/ha in pri porabi vode do 1000 L/ha. S sredstvom se lahko na istem zemljišču tretira **največ** **1-krat v eni rastni sezoni**, v fenološki fazi razvoja trte od konca cvetenja do začetka zorenja (BBCH 69-81).

O mešanju z drugimi sredstvi se je treba posvetovati z zastopnikom.

* 1. Movento SC 100

Sredstvo Movento SC 100 se lahko uporablja v matičnih vinogradih, matičnjakih in trsnicah za zatiranje trtne uši (*Viteus vitifoliae*) in ameriškega škržatka (*Scaphoideus titanus*) v odmerku 0,7 l/ha in pri porabi vode 1000 l/ha. S sredstvom se lahko tretira v času po končanem cvetenju matične rastline. Na istem zemljišču ga lahko uporabimo **največ 2-krat v eni rastni sezoni** in sicer v 14-dnevnem intervalu.

Sredstvo se lahko uporablja tudi na trti za pridelavo vinskega in namiznega grozdja za zatiranje ameriškega škržatka (*Scaphoideus titanus*) v odmerku 0,7 L/ha, ob porabi vode 1000 L/ha. S sredstvom se lahko tretira v času po končanem cvetenju. Sredstvo se lahko na istem zemljišču uporabi **največ 2-krat v eni rastni sezoni**, v 14 dnevnem intervalu.

Za pripravek **Movento SC 100** se priporoča samostojno uporabo. Mešanje z drugimi fitofarmacevtskimi sredstvi se odsvetuje zaradi možne zmanjšane učinkovitosti tega sredstva.

* 1. Decis 2,5 EC

**Decis 2,5 EC** se uporablja kot dotikalni insekticid v odmerku 0,5 l/ha. Proizvodne vinograde, vključno z matičnimi vinogradi, se tretira po cvetenju trte do fenološke faze, ko jagode dosežejo velikost graha (BBCH 71 do 75). Poznejše tretiranje se ne dovoli zaradi tveganja za neciljne organizme. Na istem zemljišču je dovoljeno **samo 1 tretiranje v eni rastni dobi**.

V trsnicah in matičnjakih sta dovoljeni **2 tretiranji v eni rastni dobi**. Termine tretiranj se prilagaja navodilom za zatiranje ameriškega škržatka.

Pri uporabi pripravka Decis 2,5 EC je treba preprečiti onesnaženje vodotokov, vodnjakov, jezer in vodnih izvirov tako, da upoštevamo predpise s področja varstva voda. S sredstvom se pri tretiranju trte ne sme tretirati v območju **30 m tlorisne** širine od meje brega voda 1. in 2. reda. Zaradi zaščite neciljnih členonožcev je potrebno upoštevati netretiran varnostni pas 20 m do nekmetijskih površin. Sredstvo je nevarno za čebele, z njim se ne sme tretirati v času cvetenja gojenih rastlin in podrasti. **Zaradi zaščite čebel in drugih žuželk opraševalcev se lahko s tem sredstvom tretira v nočnem času in sicer dve uri po sončnem zahodu in največ dve uri pred sončnim vzhodom**.

Pripravek **Decis 2,5 EC** spada v skupino sintetičnih piretroidov in negativno vpliva na plenilske pršice iz družine Phytoseiidae – naravne sovražnike rdeče sadne pršice in pršic šiškaric (akarinoze in erinoze). Zato lahko v škropljenih vinogradih pride do prerazmnožitve omenjenih škodljivcev.

Za dobro delovanje je potreben ustrezen pH in sicer pod 6,5.

* 1. Decis 100 EC

**Decis 100 EC** se uporablja na trti za pridelavo vinskega in namiznega grozdja za zatiranje ameriškega škržatka (*Scaphoideus titanus*) v odmerku 75 ml/ha, ob porabi vode 500-1000 L/ha; s sredstvom se tretira od razvojne faze, ko je peti list razvit, do faze, ko so jagode zrele za trganje (BBCH 15-89) oziroma v skladu z napovedjo opazovalno napovedovalne službe za varstvo rastlin.

S sredstvom se lahko na istem zemljišču tretira največ enkrat v eni rastni sezoni. Prav tako se v isti rastni sezoni na istem zemljišču ne sme uporabljati drugih fitofarmacevtskih sredstev (z izjemo pasti), ki vsebujejo aktivno snov deltametrin. Potrebno se je izogibati tretiranju v času visokih temperatur zraka. Decis 100 EC se lahko uporabi v fenofazah od BBCH 15 do 89.

Tudi pripravek **Decis 100 EC** spada v skupino sintetičnih piretroidov in negativno vpliva na plenilske pršice iz družine Phytoseiidae – naravne sovražnike rdeče sadne pršice in pršic šiškaric (akarinoze in erinoze). Zato lahko v škropljenih vinogradih pride do prerazmnožitve omenjenih škodljivcev.

Za dobro delovanje je potreben ustrezen pH in sicer pod 6,5.

* 1. Mavrik 240 EW

Mavrik 240 EW je kontaktni insekticid. Uporablja se za zatiranje ameriškega škržatka na trti za pridelavo vinskega in namiznega grozdja vključno z matičnimi vinogradi ter v matičnjakih in trsnicah v odmerku 0,2 l/ha pri porabi vode od 500 do 1000 l/ha. Na istem zemljišču se lahko uporabi največ dvakrat v eni rastni sezoni z najmanj 14 dnevnim intervalom. Tretiranje se sme opraviti od razvojne faze jasno vidnih socvetij do faze mehčanja jagod (BBCH 53 do 85). Tretiranje proti ameriškemu škržatku se lahko izvede samo na podlagi napovedi javne službe zdravstvenega varstva rastlin. Poraba vode ne sme biti manjša od 500 l.

Zaradi zaščite vodnih organizmov je treba pri tretiranju trte upoštevati netretiran varnostni pas 50 m tlorisne širine od meje brega voda 1. in 2. reda. Pri tretiranju je treba preprečiti onesnaženje vodotokov, vodnjakov, jezer in izvirov tako, da se upošteva predpise s področja varovanja voda. Zaradi varovanja čebel se sredstvo lahko uporabi le, če niso prisotne čebele na gojenih rastlinah ali podrasti.

Tudi pripravek Mavrik 240 EW spada v skupino sintetičnih piretroidov in negativno vpliva na plenilske pršice iz družine Phytoseiidae – naravne sovražnike rdeče sadne pršice in pršic šiškaric (akarinoze in erinoze). Zato lahko v škropljenih vinogradih pride do prerazmnožitve omenjenih škodljivcev.

* 1. Pripravki na osnovi piretrina

Na osnovi aktivne snovi piretrin sta pri nas dovoljena za zatiranje ameriškega škržatka pripravka **Flora verde in Biotip floral**. Na podlagi preverjanja pristojnih služb na MKGP uporaba piperonil butoksida, ki ga vsebujeta ta dva pripravka, v ekološki pridelavi ni sporna, zato se lahko uporabljata v ekoloških vinogradih.

PripravkaFlora verde in Biotip floral uporabimo na trti za pridelavo vinskega in namiznega grozdja v 0,16% koncentraciji oziroma v odmerku 1,6 l/ha. Učinek je boljši z dodatkom ogrščičnega olja v koncentraciji 0,5 %. Rastline temeljito omočimo, tudi na spodnji strani listov. Priporoča se uporabo v večernih urah in pri nižjih temperaturah zraka. Sredstva se ne sme uporabljati v vročini in na neposredni sončni svetlobi. **Sredstvi sta nevarni za čebele**! Mešanje z drugimi fitofarmacevtskimi sredstvi se ne priporoča.

Sredstvi sta primerni za zmanjševanje populacij ameriškega škržatka. V primeru močnejšega napada ali ugotovljene navzočnosti škodljivca tretiranje ponovimo po 7 do 15 dneh. Oba pripravka sta registrirana tudi za zmanjševanje številčnosti križastega in pasastega grozdnega sukača. S sredstvoma se ne sme tretirati v območju 15 m tlorisne širine od meje brega voda 1. in 2. reda.

S pripravki na podlagi piretrina lahko opravimo skupno največ 3 tretiranja v rastni dobi.

Za dobro delovanje je potreben ustrezen pH in sicer pod 6,5.